You do not have permission to edit this page, for the following reason:
The action you have requested is limited to users in one of the groups: Users, DnzEditors, DnzDrafts.
Add an entry
List the citations for other translations in any language for this text.
Does this text have a commentary associated with it in the Damngak Dzö? Add multiple text names separated by semicolons.
Is this text a commentary associated with another text in the DNZ?
Free text:
<onlyinclude>
= Tibetan Text =
{{ {{#show: {{FULLPAGENAME}} |?titletib#}} }}
= Wylie Text =
<div class="folio"><span class="shoglhe">XXX</span>
@#/_/bla ma rdo rje 'chang grub thob brgyad cu rtsa bzhi'i byin rlabs lhan cig tu bya ba'i tshul dngos grub chu rgyun bzhugs/ /</div>
<div class="folio"><span class="shoglhe">XXX</span>
@##/_/na mo gu ru badz+ra d+ha rA ya/_zung 'jug rdo rje'i rgyal thabs che/ /bde blag brnyes nas thabs mkhas kyis/ /'gro mang sgrol mdzad bla ma dang*/ /rnal 'byor dbang phyug tshogs la 'dud/ /de kun byin rlabs ye shes rgyun/ /stan thog gcig tu thob byed pa/ /khyab bdag rdo rje 'dzin dbang gis/ /rjes su gnang bzhin 'dir gsal bya/ /slob dpon dpa' bo 'od gsal gyi bka' srol las byon pa'i grub pa'i dbang phyug brgyad bcu rtsa bzhi sgo 'byed bka' srung dang bcas pa'i byin rlabs so sor bya ba'i tshul ni yongs su grags pa ltar la/_'dir de dag lhan cig tu bya ba'i lag len mdor bsdus te bkod pa la/_spyir 'di ni rdo rje'i ye shes pa pho mo'i dbang bskur yin pas gnang ba po bde stong phyag rgya chen po'i rang zhal du mjal bas slob ma'i rgyud la rtogs pa don gyi ye shes 'pho nus pa zhig dgos par mngon zhing*/_slob ma'ang mos gus dang ting nge 'dzin 'brel bas thugs rgyud kyi ye shes thim pho dang sim phod du gyur ba'i skal can nam/_tha na'ang dad mos drag pos dmigs rnam la sems rtse gcig tu gnas pa zhig nges pa gal cher bas rdzas sngags ting nge 'dzin gyi rnam grangs spros bcas gzhan ltar bskur thob mang po can yang ma yin pas zhus lo dang thob lo tsam gyis thob par dka' ba dang*/_dus kyang yar mar gyi tshes bcu lta bu phyi nang gi 'du ba mthun pa'i tshe sogs dpon slob </div>
<div class="folio"><span class="shoglhe">XXX</span>
gnas dus kyi rten 'brel tshogs pa na/_byin rlabs ji ltar bya ba'i tshul la gsum/_sbyor ba/_dngos gzhi/_rjes kyi rim pa'o/ /dang po ni/_gang du bya ba'i gnas khang byi dor dang rten dang bkram pa'i gung du stegs gtsang ma la maN+Dal gru bzhi pa'i dbus zlum skor mthing ga_/de rgyab pad+ma ma 'dab ma brgyad/_de rgyab bcu drug_/de rgyab nyi shu pa rim pa gsum bskor ba rnams mdzes tshon/_gru chad phyogs mdog tu byas pa'i dbus su me tog gi tshom bum rdo rje 'chang gi sku brnyan bzhugs/_rnam rgyal bum pa bcud ldan mgul chings brgyan bcas pa dang*/_thod chang mngar gsum dang sbyar ba/_rig ma'i tsaka li rnams nub ngos lta bur bkod/_mthar chu gnyis nyer spyod kyis bskor/_yi dam mi g.yo ba'i rjes gnang sbrel na/_mdun g.yas su maN+Dal pad+ma 'dab brgyad kyi lte bar nyi gdan la tshom bu sngon po bkod/_mdun g.yon tu chos skyong la maN+Dal steng gtor ma gru gsum nag po'am dpal gtor snying gzugs pad 'dab bzhi pa rgyan ldan dar gdugs phub pa many+dzi la bkod/_mdun ngos su tshogs kyi yo byad rgyas par bsham/_slob dpon gyi mdun du rdo rje/_dril bu/_nang mchod rnams bzhag go_/gnyis pa ni/_mdun bskyed sgrub mchod sogs kyi spros pa gang yang mi dgos/_nang </div>
<div class="folio"><span class="shoglhe">XXX</span>
mchod dang gnas yo byin rlabs sngon tu 'gro bas skyabs sems nas brtsam bde dgyes phag mo lta bu bla med rgyud sde gang 'os kyi bdag bskyed bzlas pa bsdu ldang gi bar du bya/_de nas tshogs mchod ni/_bza' ba dang bca' ba dam tshig gi rdzas ji snyed pa tshogs par byas la nang mchod kyi bdud rtsis sbran/_oM sum b+has bsang*/_oM swa b+hA was sbyang*/_tshogs rdzas rnams mi dmigs par stong pa nyid du gyur/_stong pa'i ngang las tshogs rdzas rnams kyi 'og tu yaM las rlung*/_raM las me'i dkyil 'khor gyi steng du a las ye shes kyi ka pA la yangs shing rgya che ba'i nang du sha lnga bdud rtsi lnga ye shes lnga zhu ba las byung ba'i tshogs rdzas zag pa med pa'i ye shes kyi bdud rtsi rgya mtsho chen por gyur/_oM AHhU~M ha ho hrIH_lan gsum/_na mo thabs dang shes rab gnyis su med pa'i tshogs kyi 'khor lo rgya chen po/_rang bzhin rnam par dag pa skye ba med pa/_mtshan nyid rnam par dag pa A li kA li/_ngo bo rnam par dag pa sha lnga bdud rtsi lngas rgyas btab pa 'di nyid/_byin rlabs kyi rtsa ba rtsa brgyud bla ma rnams kyi zhal du ga Na tsakra pU dza me g+ha sa mu dra s+pha ra Na sa ma ye hU~M/_de bzhin du sbyar te/_na mo thabs dang shes rab nas/_rgyas btab pa 'di nyid/_dngos grub kyi rtsa ba yi dam lha tshogs rnams kyi zhal du=sogs/_na mo thabs dang shes rab nas/_'di nyid phrin las kyi rtsa ba mkha' 'gro chos skyong srung ma'i tshogs dang bcas pa rnams kyi/_na mo thabs dang =_rgyas btab pa 'di nyid/_dam tshig gi rtsa ba mched grogs rdo rje spun grogs rnams kyi zhal du=_sogs/_slar yang byin 'bebs ni/_dbyings bde gsal mi rtog pho brang cher/ /rje rdo rje 'chang chen 'gro ba'i mgon/ /de rang la snang ba skyabs kyi gtso/ /pha drin chen rtsa ba'i bla ma yang*/ /khyed rnam 'phrul mkha' la sprin bzhin gtibs/ /'dir gshegs tshogs kyi mchod pa bzhes/ /gnas khang 'di la byin phobs la/ /tshogs gtor 'di la bcud </div>
<div class="folio"><span class="shoglhe">XXX</span>
cig chug_/'dir 'dus rnal 'byor bdag cag la/ /mchog dang thun mong dngos grub stsol/ /oM ma hA gu ru tsa tu rA shI ti sid+d+hi la b+d+ha dz+nyA na A we sha ya a A/_yul dbus 'gyur ma ga d+ha yi char/ /ma 'gro ba'i don du sku bltams pa'i/ /rje rnal 'byor dbang phyug grub pa'i tshogs/ /khyed rnam 'phrul mkha' la sprin bzhin gtibs/ /'dir gshegs tshogs kyi=_gnas khang 'di la=_tshogs gtor 'di la=_'dir 'dus rnal 'byor=_mchog dang thun mong =_oM ma hA ga ru tsa tu rA=_yul rgya gar shar phyogs yul ljongs su/ /ma 'gro ba'i=_sogs gong ltar rigs 'gre/_yul rgya gar lho phyogs yul ljongs su/ /ma 'gro ba'i don du sogs/_yul rgya gar nub phyogs yul ljongs su/ /ma 'gro ba'i don du=_yul rgya gar byang phyogs yul ljongs su/ /ma 'gro ba'i don du sogs/_rigs rgyal rigs bram bre rje'u'i rigs/ /'bangs dam pas rigs phal par sku 'khrungs pa'i/ /rje rnal 'byor dbang phyug sogs/_yab rnal 'byor dbang po mtha' yas kyi/ /ma lhan cig spyod pa gsang ba'i yum/ /sring dga' bzhi'i nyams ster thams cad kyang*/ /khyed rnam 'phrul sogs/_pho rtogs shing grol pa brgyad cu dang*/ /mo rtogs shing grol ba'i sring mo bzhi/ /rje grub thob brgyad cu rtsa bzhi'i tshogs/ /khyed rnam 'phrul mkha' la sprin bzhin sogs/_stug po'i zhing khams 'jigs mad par/ /dpa' bo dpa' mo 'bum sde'i dbus/ /rdo rje gtum po mi g.yo mgon/ /bcom ldan he ru ka pa yang*/ /khyed rnam 'phrul=_zhes pa nas/_gu ru d+he DA ki nI A be sha ya a A/_mi g.yo 'og min nyams dga'i zhing*/ /dag pa bde stong mkha' spyod gnas/ /rgyal ba dgyes pa'i bde skyed yum/ /rdo rje phag mo mkha' 'gro'i gtso/ /rnam 'phrul mkha' la=_bdud tshogs kun 'dul phrin las zhing*/ /dur khrod chen po'i </div>
<div class="folio"><span class="shoglhe">XXX</span>
gnas brgyad na/_bgegs 'joms 'dod don kun sgrub pa'i/ /dpal ldan mgon po lcam dral yang*/ /rnam 'phrul mkha' la=_bla ma yi dam mkha' 'gro'i tshogs/ /rigs kyi cod pan ldems se ldem/ /dar gyi cod pan pu ru ru/ /rgyan cha mang po khro lo lo/ /rol mo mang po di ri ri/ /glu len gar byed khyugs se khyug_/'khor tshogs 'bum sde sha ra ra/ /sgyu ma'i rang snang lden ne ne/ /gtad med rig pa sa la la/ /brjod med dbyings su tha la la/ /bde ba chen po phyi li li/ /byin gyis brlab phyir gshegs su gsol/ /gnas mchog 'di ru byin phobasal*/ /sgrub mchog bdag la dngos grub stsol/ /bgegs dang log 'dren bar chad sol/ /'khor gsum gnyis su med par 'dres/ /gu ru de wa DA ki nI dz+nyA na a be sha ya a A/_zhes spyan drangs pas/_bla ma rdo rje 'chang grub thob brgyad cu rtsa bzhi'i tshogs rnams 'og min mkha' spyod kyi zhing nas skad cig gi byon te mdun gyi dkyil 'khor la mngon sum du bzhugs par dmigs pa ni sngon byung gi lo rgyus dang mthun pas legs par mngon/_de nas las kyi rdo rjes lag g.yon thod pa bdud rtsis gang ba bzung*/_g.yas rtse gsum phyag rgyas steng 'og kha sbyor du bzung ste/_'dir ni chos rnams bzang por ltos/ /'dus pa rnams la the tshom med/ /bram ze khyi dang gdol pa phag_/rang bzhin gcig tu dgongs te rol/ /a ho ma hA su khaM/_tshogs kyi gtso bo nas brtsams te bskor/_de dag gis/_bder gshegs chos la rin thang med/ /'dod chags la sogs dri ma bral/ /gzung dang 'dzin pa dang bral ba/ /de bzhin nyid la bdag phyag 'tshal/ /a ho ma hA su khaM/_zhes blangs la tshogs phud 'bul ba ni/_zhal zas ro brgya ldan cing yid 'phrog pa/ /legs sbyar 'di ni bla ma lha tshogs la/ /dad pas phul bas 'gro ba 'di dag gis/ /'byor ldan ting 'dzin zas la spyod par shog_/oM ma hA gu ru sid+d+hi la b+d+ha bud+d+ha bo d+hi satwa wI ra DA ki ni sa pa ri wA ri b+h+yaH_na maHsarba ta thA ga te b+h+yoHbi shwa mu khe b+h+yaHsarba </div>
<div class="folio"><span class="shoglhe">XXX</span>
thA khaM u rga te s+pha ra Na i maM ga ga na khaM gr-ih+Ne daM ba lin+ta swAhA/_zhes pa'am/_oM a kA ro btags pa la lan bdun gyis bla ma grub thob 'khor bcas dang*/_oM tsaN+Da ma hA ro Sha na hU~M phaT la/_a kA ro btags pa lan gsum gyis mi g.yo ba dang*/_oM shrI ma hA kA la ya shA sa na sogs nas/_mA ra ya hUM phaT kyis mgon po chos skyong tshogs la 'bul/_oM AHhUM ha ho hrIHpheM badz+ra A ral+li ho dzaHbadz+ra DA ki nI sa ma ya s+t+waM dr-i sh+ya hoH_oM kha kha sogs mkha' 'gro spyi gtor ltar gyis mgron gzhan rnams la phul/_nang mchod thogs la/_oM mchod do/ /dman pa'i yul las rab 'das shing*/ /rgyal ba kun gyi dam tshig mchog_/dngos grub kun gyi gzhir gyur pa/ /bdud rtsi mchog gis mchod par bgyi/ /sgrib pa'i dri ma kun sel zhing*/ /rtog pa kun las nges grol pa/ /bla na med pa'i byang chub sems/ /bde ba chen pos mnyes gyur cig_/ces pas mchod la/_brgyud pa'i phyag bzhes las 'byung ba ltar 'og tu bshad pa'i byin rlabs kyi cho ga nyid bdag 'jug gi tshul du legs par blang ngo*/ /de nas bla med gang yang rung ba'i dbang bzhis rgyud smin pa'i slob ma ji ltar 'os pa bos la phyi rol du khrus nas dbyung*/_nang du 'khod pa la me tog bkye bsdu byas te/_ma gyur nam mkha'i mtha' dang mnyam pa'i sems can 'khor ba sdug bsngal gyi rgya mtshor thog mtha' med par bying ba 'di thams cad rnam grol gtan gyi bde ba yang dag par rdzogs pa'i sangs rgyas sku bzhi ye shes lnga'i bdag nyid zung 'jug rdo rje 'chang chen po'i go 'phang la 'god par bya/_de'i ched du 'phags yul grub pa'i dbang phyug brgyad cu rtsa bzhi'i byin rlabs zab mo legs par gsan nas gdams pa'i rim pa rnams nyams su len par bgyi'o snyam pa byang chub mchog tu sems bskyed pa dang chos gsan pa'i kun tu spyod pa rnams kyang tshul bzhin tu gsal thob pa gsan 'tshal/_gang gsan par bya ba'i chos/_rdzogs pa'i sangs rgyas thabs mkhas la thugs rje chen po dang ldan pa de nyid kyis </div>
<div class="folio"><span class="shoglhe">XXX</span>
gdul bya mtha' yas pa rnams kyi khams dbang mos pa dang 'tshams pa'i chos sgo bsam gyis mi khyab pa bstan pa thams cad kyi yang rtse theg dman las che bdun gyis 'phags pa'i theg pa chen po la'ang rgyu 'bras lam du byed tshul gyi sgo nas spyi dang khyad par gnyis su bzhugs pa las 'dir 'bras bu lam byed gsang sngags rdo rje theg pa yin/_theg chen lam gyi rtsa ba ni dge ba'i bshes gnyen bsten pa la rags las te/_mdo sdud pa las/_slob ma bzang po bla mar gus ldan de dag gis/ /bla ma mkhas pa rnams la yongs su bsten par bya/ /ci phyir zhe na mkhas pa'i yon tan de las 'byung*/ /zhes dang*/_khyad par rdo rje theg pa'i lam gyi mngon rtogs mtha' dag bla ma'i byin rlabs lam du byed pa kho na las 'byung ste/_he badz+ra las/_gzhan gyis brjod min lhan cig skyes/ /gang du yang ni mi rnyed de/ /bla ma'i dus thabs bsten pa dang*/ /bdag gi bsod nams las shes bya/ /zhes dang*/_rgyud gzhan las kyang*/_yon tan rgya mtsho bla ma la/ /dang ba'i yid kyis mchod byas na/ /mchog dang thun mong thams cad ni/ /dngos grub myur du thob par 'gyur/ /ces gsungs pa sogs kyis mtshon la/_skal ldan dbang po yang rab 'ga' zhig byin rlabs kyi stobs kyis skad cig la grol ba yang*/_bla ma'i thugs rje dang slob ma'i mos gus 'dzoms pa las byung ba yin te/_'phags bod du sngon byung ba'i grub pa'i dbang po phal cher brda dang dgongs gtad pas grol ba'i lo rgyus mang du byung bas mtshon cing*/_de las 'dir 'phags yul gyi grub chen brgyad cu rtsa bzhi la bsten te rdo rje theg pa'i 'jug sgo'i smin byed kyi bye brag dbang gi chog dngos ma yin kyang de'i don tshang zhing bya ba'i rim pa shin tu zor yang ba byin rlabs kyi chog dbang bzhi'i tshul gyis sgrubs pa'i skabs su babs pa yin/_de yang bdag cag gi ston pa thugs rje can 'di'i thugs bskyed kyi stobs dang smon lam gyi khyad </div>
<div class="folio"><span class="shoglhe">XXX</span>
par las sangs rgyas gzhan gyi bstan pa la 'byung bar dkon pa'i rdo rje theg pa'i lam las dngos grub brnyes pa'i rnal 'byor gyi dbang phyug bsam 'das brjod kyis mi lang pa byon mod kyang*/_'dir rdzogs pa'i sangs rgyas mya ngan las 'das nas nyan thos sde pa rnams la grags pa'i bka' bsdu gsum pa zin pa'i mjug_/theg chen gyi sde snod thog mar dar ba dang dus mtshungs par slob dpon bram ze chen po sA ra ha byon pa nas bzung ste/_dus phyis mkhas pa sgo drug yan chad kyi dus tsam du byon pa'i/_rdo rje theg pa rnal 'byor chen po'i lam la brten nas dngos grub brnyes pa'i slob dpon tshogs kyi 'khor lo'i 'du ba gcig la byon pa rnams te/_de'ang bod yul 'dir lo rgyus sogs khungs ma dag cing yid brtan med pa'i lugs srol mang yang*/_paN+Di ta dpa' bo 'od gsal gyi lugs 'di nyid 'phags yul du'ang snga phyir yongs su grags pas tshad thub tu gyur pa/_grub chen nag po spyod pa'i rnam 'phrul rje btsun kun dga' grol mchog dang*/_de'i yang srid thams cad mkhyen pa tA ra na tha zung gis sngon gnas rjes dran dang*/_rgya gar ba'i mkhas grub tshad ma rnams kyi gsung gis dbang por mdzad de khungs ldan tu bzhed pa yin cing*/_de dang 'brel ba'i sngon byung gi lo rgyus mdo tsam 'chad na/_rgya gar nub phyogs sau raSh+Ta'i bye brag kan+ta ma ra zhes bya bar chos ldan gyi rgyal po kuny+dzi zhes pa rgyal srid chos bzhin du skyong ba zhig yod pa las/_nam zhig na de'i ma na ste 'chi bar nye ba na/_rgyal po de ma la brtse bas/_ma khyed yun ring du mi bzhugs pa 'dra na sku tshe phyi mar phan pa'i thabs su/_dge slong gi dge 'dun dang*/_bram ze dang*/_lha khang mchod pa dang*/_sbyin pa gtong ba la sogs pa ci 'dod pa bdag gis bya yis bka' stsol cig zhes smras pas/_ma na re/_kho mo'i dge rtsa gzhan bya mi dgos kyi grub pa thob pa'i rnal 'byor pho mo brgyad cu rtsa bzhi spyan drangs la tshogs </div>
<div class="folio"><span class="shoglhe">XXX</span>
kyi 'khor los mchod de nga'i don du gsol ba thob cig zer nas 'das so/ /der rgyal po'i bsam pa la/_sngon gyi grub thob de dag ni da lta mi'i 'gro ba tha mal pas mi mthong na ji ltar spyan drangs/_'on kyang ma'i ngag gcog na mi rung zhing*/_grub chen rnams thugs rje'i bdag nyid yin pas gsol ba gdab par bya'o snyam nas gsol ba rtse gcig tu btab pa na ye shes kyi mkha' 'gro ma ko ka li dang*/_d+harma bi shwas mngon sum du zhal bstan te de dag gnyis kyis khyod kyi grogs bya ste grub thob rnams spyan drangs/_tshogs khang rtsigs shig gsungs pas/_der rgyal pos tshogs khang rgya chen po brtsigs/_mkha' 'gro ma gnyis kyi rdzu 'phrul gyis skad cig la gnas so sor byon te grub thob rnams spyan drangs pas/_dang por lU yi pa byon/_de nas rim bzhin grub thob brgyad cu rtsa bzhi skad cig la byon te gdan la bzhugs pa la/_rgyal pos tshogs kyi yo byad gyi nom pa bshams te/_tshogs kyi 'khor lo'i 'du ba yun ring du mdzad/_mthar grub thob rnams rgyal po'i mchod gnas su yun du bzhugs par zhus kyang ma gnang*/_grub thob re res do ha rdo rje'i glu re blangs te gar gshegs cha med par bzhud/_der rgyal pos sku tshab tu grub thob so so'i sku re bzhengs de'i mdun du so so'i do ha rnams yi ger bris te mchod par byas so/ /de'i tshe shar phyogs kyi thag ring po na brgyud nas paN+Di ta dpa' bo 'od gsal zhes bya ba zhig gis rgyal po kuny+dzi'i mchod gnas grub thob brgyad cu rtsa bzhi dngos su byon to/ /zhes thos nas bsnyegs te byon pas grub thob rnams thegs zin nas zhag bdun lon pa dang 'grigs/_gdung shugs drag pos sa the btsugs nas gsol ba btab pas zhag bdun song ba na/_mkha' 'gro ma gnyis kyis zhal mngon sum du bstan te do ha dang rin chen 'phreng ba sogs kyi gdams pa lo rgyus dang bcas par stsal/_de'i don nyams su bzhes </div>
<div class="folio"><span class="shoglhe">XXX</span>
pas rtogs pa khyad par can brnyes te grub pa'i dbang phyug tu gyur/_do ha thor bu rnams phyogs gcig tu bsgrigs pa'i glegs bam yang mdzad/_des bram ze'i paN+Di ta ka ma la zhes par bshad/_des grub thob ri khrod pa dza ma ri pa la/_des ma ga d+ha'i paN+Di ta mi 'jigs sbyin pa'i dpal la bshad/_des do ha'i 'grel pa rnam thar dang bcas pa mdzad/_de thams cad phyogs gcig tu paN+Di de nyid dang*/_mi nyag lo tsA ba smon grub shes rab yab sras kyis bod 'dir bsgyur zhing 'chad nyan gyis gtan la phab te dar rgyas su mdzad pa yin cing*/_do ha rnam thar gnyis sngon gyi bstan 'gyur sdud pa po mkhyen ldan kun gyis khungs thub tu bzhag nas/_dbus gtsang gi bstan 'gyur yongs la bzhugs pa'i rtsod med yid ches can yin la/_de lta bu'i byin rlabs brgyud pa'i phyag bzhes mnyam pa bsgrub par bgyi ba la/_thog mar sgo 'byed kyi tshul du rtsa ba'i bla ma'i dbang bzhi sgrub pa'i don du maN+Dal 'bul ba zhu/_zhes maN+Dal 'bul du gzhug_/de nas dmigs pa 'di bzhin du mdzod/_mdun gyi maN+Dal 'di nyid rtsa ba'i bla ma gang du mngon par rdzogs par sangs rgyas pa'i zhing khams rgya khyon tshad med pa ngo mtshar gyi bkod pa 'byams su klas zhing rang snang mchod pa'i sprin phung gtibs pa'i dbus su/_seng khri pad+ma nyi zla'i steng du dus gsum sangs rgyas kun 'dus kyi ngo bo rje btsun rtsa ba'i bla ma rdo rje 'chang chen po sku mdog in+d+ra nI la'i phung po ltar sngo zhing 'od zer 'bar ba/_shin tu zhi zhing mtshan dang dpe byad gsal la rdzogs pa/_phyag gnyis rdo rje dang dril bu thugs kar bsnol stabs su 'dzin cing rang snang shes rab mchog gi bde bar spyod pa zhabs rdo rje'i skyil krung gis bzhugs pa/_dar dang rin po che'i rgyan gyis spras pa/_dran pa tsam gyis bde ba chen po'i ye shes bskyed par nus pa'i bdag nyid rtsa gsum kun 'dus kyi spyi gzugs su bzhugs pa'i spyan sngar/_bdag gi lus longs spyod </div>
<div class="folio"><span class="shoglhe">XXX</span>
dus gsum dge tshogs dang bcas pa/_snod bcud rten brten par bcas pa'i maN+Dal gyi tshul du phul ba'i mos pas maN+Dal phul mdzod/_sa gzhi spos sogs/_slar yang khyed rnams kyi sku lus rnam smin gyi phung po 'di nyid dbu'i ya thod hag gis bkog pa'i nang du sku lus lhag ma ril por bcug pa la/_oM AHhU~M zhes brjod pa ye shes kyi bdud rtsi ro brgya dang ldan pa dkar la dmar ba'i mdangs can du mer gyis zhu ba bla ma'i ljags rdo rje'i 'od zer gyi sbu gus drangs te gsol ba'i mos pa dang bcas te 'di'i rjes zlos mdzod/_zhal zas ro brgya ldan pa'i yid 'phrog pa/ /legs sbyar 'di ni dpal ldan bla ma la/ /dad pas phul bas 'gro ba 'di dag kun/ /'byor ldan ting 'dzin zas la spyod par shog_/oM AHhU~M gu ru ga Na tsa kra sa pa ri wA re b+h+yaHi daM ba liM gr-ih+Nan+tu ma ma sarba sid+hi m+me pra yats+tsha/_de nas lus zhing rdul gyi grangs dang mnyam par sprul te bla ma'i zhabs la spyi bos gtugs te phyag 'tshal pa'i mos pas thal mo sbyar te 'di'i rjes zlos mdzod/_gang gi drin gyis bde chen nyid/ /skad cig nyid la 'char ba gang*/ /bla ma rin chen lta bu'i sku/ /rdo rje can zhabs pad la 'dud/ /de ltar phyag bgyis te dad mos kyi gdung shugs drag pos gsol ba btab pa'i rkyen gyis rtsa ba'i bla ma'i rdo rje 'chang chen pos rin po che'i bum pa ye shes kyi bdud rtsis gang ba bsnams te spyi bo nas mngon par dbang bskur ba'i mos pa mdzod/_zhes dngos su bum pa'i spyi bor bzhag_/dbang bskur rdo rje chen po ni/ /khams gsum kun gyis phyag byas pa/ /sangs rgyas kun gyi gsang gsum gyi/ /gnas las byung ba sbyin par bya/ /ji ltar bltams pa tsam gyis ni/ /sogs sngags dang bcas pas dbang bskur bum chu sbyin/_de ltar dbang bskur bas chu rgyun gyis lus thams cad gang*/_lus kyi dri ma dag_/bum pa'i dbang thob/_lam bskyed rim bsgom pa la dbang*/_'bras bu sprul sku thob pa'i nus pa khyad </div>
<div class="folio"><span class="shoglhe">XXX</span>
par can bzhag pa'i mos pa mdzod/_yang*/_bla ma rdo rje 'chang rang snang gi yum rdo rje snyems ma dang mnyam par sbyor ba'i dga' ba'i sgra dang thugs ka'i 'od kyis phyogs bcu'i sangs rgyas rnams spyan drangs zhal du zhugs rjes su chags pas zhu/_dkar dmar byang sems bdud rtsi'i rang bzhin mkha' gsang las babs/_thod pa'i bdud rtsi dang ro gcig pa de lce steng du myang pas gsang ba'i dbang bskur thob pa'i 'dun pa mdzod cig_/ces thod par gnas pa'i nang mchod khyor pa g.yon par sbyin la/_ji ltar 'das pa'i sangs rgyas kyis/ /byang chub sras rnams dbang bskur ltar/ /de bzhin byang chub sems rgyun gyis/ /de ring khyod la dbang bskur ro/ /oM AHhU~M brjod/_slob mas kyang*/_a ho ma hA su khaM/_zhes brjod cing myang ngo*/ /de ltar byang sems mgrin pa'i lam brgyud/_rtsa gnas thams cad du son cing khyab pas bde ba chen po'i ye shes bskyong ba'i mos pa dang*/_ngag gi dri ma dag_/gsang ba'i dbang thob/_lam rang lus thabs ldan bsgom pa la dbang*/_'bras bu gsung rdo rje longs sku 'grub pa'i nus pa khyad par can bzhag pa'i mos pa mdzod/_yang*/_bla ma'i thugs ka nas ye shes kyi rig ma gzugs dang lang tshon phun sum tshogs pa zhig byung nas/_khyed rang rnams la phyag rgya'i dngos grub kyi don du gtad pa'i mos pa mdzod/_dga' ster gnas ste lha mo ni/ /sna tshogs gzugs can yid 'ong ma/ /khyer cig khyer cig sems dpa' che/ /khyer la mchod pa rtag tu gyis/ /zhes rig ma'i gzugs brnyan gtad/_khyed rang rnams rdo rje 'chang chen por gsal ba la/_da lta gtad pa'i rig pa de nyid yum rdo rje snyems ma'i ngo bor gnas pa/_mkha' gsang byin gyis brlabs pa la sogs pa 'du shes gsum gyi sgo nas rjes su chags pa'i sbyor bas snyoms par zhugs pas/_byang sems gnas bzhir babs pa ste yas </div>
<div class="folio"><span class="shoglhe">XXX</span>
babs dang*/_ldog pa'i rim pas mas brtan gyi dga' bzhi nyams su myong bas rang rig bde stong brjod bral la mnyam par bzhag_/des shes rab ye shes kyi dbang thob/_yid kyi dri ma dag_/lam gzhan lus shes rab pho nya'i lam bsgom pa la dbang*/_'bras bu thugs rdo rje chos kyi sku 'grub pa'i nus pa bzhag pa'i mos pa mdzod/_de ltar dbang gsum pa'i skabs su nyams su myong ba dpe'i ye shes de nyid/_don gyi gnas lugs rig pa rang bzhin gyi ngo bo 'dus ma byas pa 'khor 'das thams cad kyi srog tu gnas pa de rang ngo tshul bzhin shes pas glo bur bag chags kyi dri ma sangs te/_bral 'bras mngon du byed pa ste/_sangs rgyas thams cad kyi chos kyi sku rang rig gcer mthong du ngo sprad pa'i mos pas lus gnad lta stangs sems dus gsum rnam rtog gi spro bsdus ma bslad par rang rig bde stong ma bcos pa'i ngang du mnyam par 'jog par zhu/_ye shes 'di ni ches phra zhing*/ /rdo rje nam mkha'i dkyil lta bu/ /rdul bral mthar phyin zhi ba nyid/ /khyod kyi pha ni khyod nyid do/ /des sgo gsum gyi dri ma dag_/dbang bzhi pa thob/_lam phyag rgya chen po bsgom pa la dbang*/_'bras bu ye shes rdo rje ngo bo nyid sku thob pa'i nus pa khyad par can bzhag pa'i mos pa mdzod/_mthar slar yang mos gdung drag po mdzad pa'i rkyen gyis/_rtsa ba'i bla ma rdo rje 'chang chen po de nyid dgyes zhing brtse ba'i nyams kyis bde ba chen po'i rang bzhin 'od kyi phung por zhu/_khyed rang rnams kyi dbu gtsug nas sib kyis thim pas bla ma'i thugs dang rang sems dbyer med rtsa bral lhun grub chen po'i ngang du bzhag ste/_bla ma'i sku gsung thugs kyi byin rlabs zhugs pa'i mos pa mdzod/_rol mos byin dbab/_de nas 'jug sgo'i spyi dbang gi rim pa legs par grub pa yin/_da grub thob brgyad cu rtsa bzhi'i byin rlabs rnams chabs cig tu sgrub par byed pa la thugs mos 'di </div>
<div class="folio"><span class="shoglhe">XXX</span>
bzhin du mdzod/_de'ang snang gzhi mdun gyi maN+Dal 'di nyid dag pa ye shes kyi zhing khams rgya khyon tshad med pa phyi rol srung ba'i 'khor lo gzhom du med pas yongs su bskor ba'i snying po/_dur khrod rol pa'i gzhal med khang bkod pas khyad par 'phags pa lha rdzas kyi nyer spyod mtha' klas pas brgyan pa'i nang du lte bar seng khri pad+ma nyi zla'i gdan la rtsa ba'i bla ma rdo rje 'chang gi rnam par bzhugs pa/_de'i mdun nas brtsams te g.yas bskor du rim pa bzhin/_grub pa'i dbang phyug brgyad bzhugs pa ni/_ri dwags kr-iSh+Na sA ra'i 'phags pa'i gdan la/_grub pa'i slob dpon chen po lU yi pa/_rgya gar gyi A tsar+Ya nus ldan gyi cha byad sku mdog sngo skya cung zad skem pa'i tshul can/_ral pa'i thor tshugs cung zad dang bcas shing ras kyi smad dkris gsol ba/_sku'i mdun phyogs su nya'i rgyu lto spungs pa las phyag gis blangs te gsol ba'i tshul can zhabs phyed skyil gyis bzhugs pa/_rin po che'i khri la grub chen lI la pa mi bdag gi cha byad dkar la dmar ba'i mdangs chags pa/_dar gyi na bza' dang rin po che'i dbu rgyan mgul rgyan la sogs pa rgyan thams cad kyis spras pa/_kr-iSh+Na sA ra'i phags pa'i gdan la rje btsun rnal 'byor gyi dbang phyug chen po'i rwa pa'am bi rU pa sku mdog smug nag sbom zhing thung la gsus khyim che ba/_dbu skra co bregs la me tog gi 'phreng bas brgyan pa/_spyan lta stangs 'phur tshugs su gzigs pa/_phyag g.yas sdigs mdzub nam mkhar gdeng pa/_phyag g.yon pa men gyi rwa zhal bdud rtsi'i gang ba/_sha na'i gos kyi 'doms dkris gru gsum can zhabs rol pa'i stabs kyis bzhugs shing*/_g.yon gyi phyogs nas mkha' 'gro zhing gi rnal 'byor ma mi mo'i tshul can gyis bdud rtsi'i bum pa 'dzin pas mchod pa/_Dom+b+hi he ru ka sku mdog dkar dmar rus pa'i rgyan drug gis brgyan pa/_sbrul reg </div>
<div class="folio"><span class="shoglhe">XXX</span>
pa'i dug can gyis rgyan du mdzad cing*/_mthong ba'i dug can lcag gi tshul du bsnams pa/_khas rlangs kyi dug can bdun gyis dbu'i steng du gdengs kar byas shing*/_stag mo 'jigs su rung bar chibs shing*/_sku'i brla g.yon pa'i steng nas gsang ba'i yum g.yung mo rnal 'byor ma mdzes shing lta bas mi ngoms pa pad+ma can gyi mtshan nyid ldan pas 'khyud cing bde ba mchog la dgyes dgu rol pa/_kr-iSh+Na sA ra'i pags pa'i stan la sha ba ri pa sku mdog nag po/_spyan 'bru tshugs su gzigs shing*/_phyag g.yas na mda' dang*/_g.yon na 'od ma'i gzhu bsnams pa/_gzhu mchog la phag pa'i khog stod dang khog smad bkal ba/_rma bya'i sgro mdangs gshibs pa'i smad g.yogs gsol ba/_me tog dang 'bras bu'i rgyan sna tshogs pas brgyan pa/_sku'i g.yas g.yon rig ma rgyan dang cha lugs gtso bo dang mtshungs pa mda' dong thogs pa gnyis kyis bsten pa/_ri dwags kyi pags pa'i gdan la dpal sa ra ha pa sku mdog dkar dmar/_dbu skra co bregs tshangs skud can/_ras dmar po'i ang+ga rag gsol ba/_phyag gnyis kyis mda' bsrong ba'i tshul gyis lhan skyes de kho na nyid kyi ye shes ma nor drang thad ston pa'i brdas mtshon shing*/_sku'i g.yon phyogs nas zhing gi rnal 'byor ma mda' mkhan mo'i tshul gyis bsten pa/_kang+ka la pa sku mdog sngo sangs dbu sku co bregs/_phyag mnyam bzhag gis bzhugs shing rgyan med pa/_mdun na bud med kyi ro sha med pa'i keng rus nyal stabs su gnas pa/_mIn pa chen po sku mdog sngo sangs gcer bu rgyan spangs shing dbu skra 'dzings pa/_phyag gnyis gar bsgyur ba'i tshul/_mIn te nya chen po'i khog pa gshags pa'i dbus nas 'thon pa'i tshul gyis zhabs gnyis gar stabs kyis bzhengs pa'o/ /de'i phyi rim du grub thob bcu drug bzhugs pa ni/_mdun nas g.yas bskor gyis rim pas </div>
<div class="folio"><span class="shoglhe">XXX</span>
shrI go rak+Sha nA tha sku sha dkar ba/_spyan lta stangs can/_snyan la mu dra nag po dang*/_mgul du ra dung btags pa/_sku lus gcen bu'am tsakra kan+ta te 'khor lo lta bu'i bem po gsol ba sgom shing la kos ko brten pa'i tshul gyis skyil mo krung gis bzhugs pa/_sku'i nye sgor du ba lang gi khyu'i tshogs kyis bskor ba/_tso rang gis dbu skra ral pa'i thor tshugs chung ngu dang ldan zhing*/_sku sha sngo sangs ras kyi smad dkris can/_phyag mnyam bzhag_/zhabs skyil krung gis ljon pa'i shing la sku rgyab brten bzhugs pa/_wI Na pa sku mdog dkar dmar dar zab kyi na bza' dang*/_thod pa cings pa rgyal po'i cha byad/_rin po che'i rgyan du mas brgyan pa/_phyag gnyis dzan+ta ra du ku ba gsum pa'i rgyud mang brdung ba'i sgra la thugs rtse gcig tu gzhol ba'i tshul can rin po che'i khri stan la bzhugs pa/_rat+na A ka ra shAn+ti pa sku mdog dkar sngo cung zad bgres pa'i rnam pa can/_chos gos rnam pa gsum dang*/_paN+Di ta'i cod pan gsol ba/_phyag g.yas bshad pa'i phyag rgya dang*/_g.yon glegs bam bsnams pa zab dang rgya che'i chos kyi 'khor lo bskor ba'i tshul can gdeng pa'i stan la bzhugs pa/_tan+ti pa sku sngo sangs shin tu smin pa'i na tshod can/_ag tshom dang sma ra ring du 'phyar ba dbu skyes thams cad kun+da ltar dkar ba/_ras kyi smad dkris gsol zhing khri thags kyi bya ba la brtson pa'i tshul du chos kyi nges gnas brda' thabs kyis ston pa/_tsa ma ri pa sku mdog sngo sangs ras kyi smad dkris can/_phyag gnyis lham bzo'i bya ba mdzad pas kun rdzob brdas gnyug ma sems kyi don mtshon pa/_khaD+ga pa sku mdog sngo sangs/_ras kyi ang rag gsol pa/_phyag g.yas grub pa'i ral gri ye shes me 'bar ba bsnams te nam mkha' 'phur ba'i tshul/_ral pa'i thor tshugs can/_dpal mgon 'phags pa klu sgrub sku mdog sngo </div>
<div class="folio"><span class="shoglhe">XXX</span>
sangs nor bu rin po che'i mdog ltar dwangs shing dri ma med pa shin tu mtshar ba/_mtshan dpes spras shing*/_phyag gnyis chos 'khor gyi phyag rgya thugs kar mdzad pa/_na bza' chos gos rnam gsum gsol zhing rdo rje'i skyil mo krung gis bzhugs pa/_klu'i rgyal po mchog rnams sprul gyi rnam pas mchod cing bsnyen bkur ba'i phyir gdengs ka'i grib ma 'bul ba la sku rgyab brten pa/_brtul zhugs spyod pa nag po'i zhabs sku mdog nag po/_phyag g.yas cang te'u 'khrol zhing*/_g.yon thod pa bdud rtsis gang ba thugs kar 'dzin cing*/_mchan khung du kha T+wA~M ga 'dzin pa/_sku la rus pa'i rgyan drug dang stag sham gsol ba/_pi shwa rU pi nI zhes pa'i srin mo'i gtso mo 'jigs su rung ba'i gzugs gdan nam bzhon pa'i tshul du gnas pa'i steng na phyed skyil gyis bzhugs pa/_res 'ga' ro langs chen po me tog gis 'phreng bas brgyan pa la chibs pa sogs sna tshogs rdzu 'phrul rol pa ston pa/_steng gi nam mkhar gdugs bdun 'dzin pa med par 'khor zhing*/_DA ma ru bdun 'khrol mkhan med par sgra grags bzhin pa/_res 'ga' gdugs bdun brgya dang DA ma ru bdun brgyar 'phel ba'i cho 'phrul can/_snang dang mi snang ba'i 'khor grub pa dang rig 'dzin gyi rnal 'byor pho mo dpag tu med pa'i 'khor lo'i 'du bar rtag tu spyod pa/_'phags pa lha sngo sangs dge slong gi cha byad chos gos rnam pa gsum dang ldan zhing*/_zhabs skyil mo krung gis gding ba'i stan la bzhugs pa/_kar+Na ri zhes pa'i shing lo chen po phyag na bsnams pa/_thag na sku mdog mi sha kha sngo sangs shing ljon pa la sku rgyab brten pa'i byed snyes kyis pags pa'i gdan la bzhugs shing phyag gnon sogs ci bder spyod pa/_dpal nA ro pa sku mdog smug nag gzi byin mtshungs pa med pa'i zil dang ldan pa/_dbu skra ral pa'i thor tshugs </div>
<div class="folio"><span class="shoglhe">XXX</span>
dang*/_sku rus pa'i rgyan drug sogs kyis spras pa/_dar gyi ang+ga rag gsal ba'am stag lpags kyi smad dkris can/_mi lpags kyi steng g.yogs mdzad pa'i rkang lag gnyis phyag gis bzung ste phun tshun du brgyangs pa'am phyag g.yas kyis mi lpags brgyangs shing*/_g.yon thod pa bdud rtsis gang ba 'dzin pa/_zhabs gar stabs sam/_brkyang bskum gyi tshul du bzhugs shing*/_mdun du gsang yum mkha' 'gro ma mi mo'i rnam pa mtshar sdug phun sum tshogs pas bdud rtsi 'bul ba/_sh+ya li pa sku sngo sangs ras kyi ang rag gsol ba/_lce spyang gi ro phrag par bkal ba/_til+li pa sku sha sngo nag dbu skra ral pa'i thor tshugs can/_ras kyi ang rag gsol zhing til brdung ba'i rnam pa can/_mdun du rig ma zhing gi rnal 'byor ma til mkhan mo'i rnam pas til lugs pa'i bya ba la brtson pas gnyug ma'i ye shes rang la rang chas su bzhugs pa ngo sprod pa'i brda' mtshon pa/_tsakra pa sku mdog dkar dmar rab byung gi cha byad glegs bam gyi khur po rgyab tu bsnams shing phyag tu glegs bam chung du 'dzin pa/_b+ha tra pa sku sha dkar dmar lang tsho rgyas pa'i nyams ldan/_dbu skra shad pa bcings pa'i thor cog can/_tshangs skud dang rna rgyan sogs rin po'i rgyan thor bus spras pa/_phyag mnyam par bzhag pa'i phyag rgya dang*/_zhabs skyil krung gi kr-iSh+Na sA ra'i pags pa'i gdan la bzhugs pa'i sku'i mdun ngos su phag gi sha dang myos byed kyi bum pa bcas pa'o/ /de'i phyi rim du grub thob nyi shu bzhugs pa ni/_mdun nas g.yas bskor gyi rim pas/_d+hu khan+d+hi pa sku mdog sngo sangs dbu skra co bregs/_phyag dar khrod kyi gos hrul po sna tshogs gcig tu bsdus te 'brub pa'i tshul gyis chos can thams cad chos nyid gcig tu 'du ba'i brda' ston pa/_zhabs g.yas mdun du brkyangs shing g.yon phyed krung gis pags </div>
<div class="folio"><span class="shoglhe">XXX</span>
pa'i gdan la bzhugs pa/_a dzo gi pa sku mdog sngo skya ral pa'i thor tshugs cung zad dang bcas pa 'phred nyal stabs kyis gzims pa'i tshul can/_ka la pa sku mdog dkar dmar mdzes shing lta bas mi ngoms pa/_ral pa'i thor tshugs chung du can/_phyag gnyis mnyam bzhag gi phyag rgya dang*/_zhabs skyil krung gis bzhugs pa/_d+hu pi ra dza sku mdog sngo sangs ras kyi smad dkris gsol zhing zhabs pus btsugs/_mdun du chu rgyun la gos rnying pa sna tshogs pa 'khrud pa'i tshul gyis sems kyi dri ma sbyangs pa'i brda' ston pa/_g.yon du rig ma bsten pa/_kang+ka na sku mdog dkar dmar mdangs ldan rgyal po'i cha byad dar dang rin po ches spras pa/_phyag g.yas pa'i gdub bu nor bu rin po che 'od 'bar ba la rtse gcig tu gzigs pa'i tshul dang*/_zhabs rol stabs kyis rin po che'i khri dang dar zab kyi 'bol stan la bzhugs pa/_mtha' bskor btsun mo blon 'bangs kyis bskor zhing*/_steng gi bar snang gi nam mkha' nas lha dang lha mo'i tshogs kyis mchod pa 'bul ba/_kam+pa la pa sku mdog dkar dmar dge slong gi cha byad/_sku la l+wa ba'i na bza' gsol zhing*/_phyag mnyam bzhag gi phyag rgyas ting nge 'dzin la mnyam par bzhag bzhin pa/_Ding+gi pa sku la ras kyi smad dkris gsol zhing*/_ral pa'i thor tshugs can/_phyag gnyis snod du 'bras blugs te gtun shing gis 'bras spru zhib chu la 'khrud pas snying po'i don gyi brda' ston pa/_zhabs pus btsugs kyi rnam pa/_sku yi gam nas rig ma bzang mos chu yi rgyun blugs pa/_ban+d+he pa rgyal po'i cha byad sku dkar dmar mdangs ldan/_dar gyi mdung ma dang thod bcings rin po che'i sna tshogs pas spras shing rol stabs kyis rin po che'i khri stan dar 'bol la bzhugs pa/_tan+te pa sku mdog sngo sangs rgya gar ba phal pa'i cha byad ras kyi smad dkris dang thod bcings pa/_phyag gnyis rgya gar gyi lugs </div>
<div class="folio"><span class="shoglhe">XXX</span>
dang mthun pa'i sho bsnams te shog gdan gyi steng du rol rtsed mdzad pa'i tshul can/_ku ku ri pa sku mdog mi sha sngo mdangs cung zad yod pa ral pa'i thor tshugs dang rus pa'i rgyan gyis mdzes pa ras kyi smad dkris can/_phyag g.yon ka pA la bdud rtsis gang ba 'dzin cing*/_sku pang du rdo rje rnal 'byor ma ku ku ri gzhon nu'i gzugs can phyag g.yas kyi bzung ste dgyes rgur rol pa'i tshul can/_ku ri pa sku mdog sngo sangs rnal 'byor pa'i cha byad ras kyi ang rag gsol ba/ /ltag pa'i phyogs su lba bas mtshan pa/_mdun na slob dpon klu sgrub bzhugs pa la gus pas bsnyen pa'i tshul can/_d+ha ma pa sku sha dkar sngo bram ze'i cha byad gtsug phud dang tshangs skud ril pa dang bcas shing ras kyi smad dkris can/_phyag na glegs bam bsnams pa/_sku'i nye skor du yang po ti mang po dang bcas pa/_ma hi la sku lus yan lag sbom zhing sha sul can gzhan la lus stobs 'gran pa'i tshul can/_a tsin+ta pa ras kyi 'doms dkris gsol zhing*/_shing phur dang s+t+wa re bsnams nas shing gcod pa'i tshul gyis 'khrul pa'i drwa ba gcod pa'i brda' ston pa/_ba b+ha hi mi bdag gi cha byad sku mdog dkar la dmar ba'i mdangs can la/_na bza' smad g.yogs las gzhan med par dbu rgyan/_phyag zhabs rin po che'i gdu bus mdzes pa sku'i g.yon phyogs nas mtshar sdug phun sum tshogs pa'i btsun mos 'khyud pas pho med bde chen gyi rol dgyes pas rol pa/_rin po che'i khri stan la bzhugs pa/_nA li nA pa sku mdog dkar dmar bram ze'i cha byad/_mtsho'i dbus na me tog pad+ma'i sdong bu rtsa ba dang bcas te gcod pa/_shAn+ta de ba sku mdog dkar dmar sha nyams rgyas pa/_dge slong gi cha byad chos gos gsol ba gding ba'i steng du zhabs skyil mo krung bcas te/_dge slong gi dge 'dun chen po'i dbus su/_'jigs pa med pa'i tshul gyis byang chub sems dpa'i spyod pa la 'jug gsungs bzhin du nam mkha' la je mthor 'phags pa'i tshul can/_chos kyi rgyal po in+d+ra bo d+hi sku mdog dkar la dmar ba'i mdangs ldan mdzes pa/_'khor los sgyur ba chen po'i cha </div>
<div class="folio"><span class="shoglhe">XXX</span>
byad/_rin po che'i khri dang dar zab kyi 'bol stan la bzhugs pa/_khams gsum dbang phyug chen po'i 'byor pas gtams shing*/_rdo rje rnal 'byor ma mi'i bu mo'i tshul bzung ba'i btsun mo mtshar sdug phun sum tshogs pa lnga brgyas glu gar rol mo reg bya'i mchod pas rtag tu mchod cing*/_'dod pa'i yon tan lnga'i longs spyod dga' ston lam du khyer ba'i spros bcas kyi spyod pa chen po rtsom pa'i tshul can gyis dgyes rgur rol pa/_me ko pa sku mdog dkar la dmar ba'i mdangs can thod bcings pa/_khyim pa tha mal pa'i cha byad gos phu dud can dang*/_phyag gnyis snum 'khur bzo ba'i bya ba mdzad cing*/_sku'i mdun phyogs su kha zas kyi bye brag sna tshogs pa bkram pa/_rig ma mdzes mas g.yos kyi bya ba mdzad pa'i tshul can/_tog rtse pa sku mdog sngo nag dbu la thod bcings shing ras kyi smad dkris can/_phyag gnyis kyis tog tse bsnams te zhing tha rengs brko ba'i tshul gyis rang rgyud rengs pa 'dul dgos pa'i brda' mdzad pa rnams bzhugs pa'o/ /de'i phyi rim du grub thob nyi shu bzhugs pa ni/_mdun nas g.yas skor gyi rim pas/_gam+b+ha ri pa sku sngo nag sha na'i gos kyi smad dkris can thod bcings pa/_phyag gnyis tho ba dang skam pa bzung ste/_lcags mgar gyi las la brtson pas dug gsum chos kyi sku ru sbyong ba'i brda' ston pa/_dza lan+d+ha ra ba sku mdog dkar dmar/_ral pa'i thor tshugs dang rus rgyan can ras dmar gyi 'doms dkris gsol ba/_zhal phyogs gcig rgyab nas dpung par bka' zhing*/_phyogs gcig bzhengs pa'am bus btsugs kyi tshul can/_phyag gnyis rdo rje gtsug tor gyi phyag rgya ldogs te spyi bor 'ching ba/_g.yon gyi phyogs nas rig ma rnal 'byor ma'i cha byad kyis 'dud bzhin pa/_rA hu la pa sku sngo sangs yid tsam bgres pa/_dbu skra co bregs phyag gnyis mnyam bzhag dang*/_zhabs gnyis skyil krung </div>
<div class="folio"><span class="shoglhe">XXX</span>
gis kr-iSh+Na sA ra'i pags pa'i gdan la bzhugs pa'i/_d+harma pa sku sngo sangs ches cher smin pa'i na tshod can dge sbyong gi chas ldan/_po ti phyag na bsnams shing zhabs sems skyil gyis gding ba'i stan la bzhugs pa/_d+ho ka ri pa sku mdog smug nag slong mo pa'i cha byad/_phyag gnyis dzo la zhes pa dra ba'i snod du kha zas kyi snod chen po dbyug pa'i dpyangs thag can bsnams te slong mo slong ba'i tshul du bzhengs pa/_me d+hi na pa sku sngo sangs rmos mkhan gyi cha byad/_ral pa'i thor tshugs cung zad dang bcas shing*/_ras kyi smad dkris can rmos glang gnyis la gnya' shing bcug ste zhing rmo ba'i tshul gyis chos kyi nges gnas ston pa/_sang+ka dza pa sku mdog dkar dmar gzhon pa'i nyams dang ldan pa bram ze'i cha byad/_zhabs gar stabs kyis bzhengs shing pad+ma'i rdzing bu'i 'gram na 'phags pa spyan ras gzigs kyi lha khang la bsnyen bkur mdzad pa/_yum rdo rje dril bu pa sku mdog mi sha kha sngo sangs zhi ma khro/_ral pa'i thor tshugs dang rus pa'i rgyan drug gis brgyan pa/_stag lpags kyi sham thabs can/_phyag gnyis rdo rje dril bu 'dzin pas yum la 'khyud pa/_yum rdo rje rnal 'byor ma'i rnam pa gri gug dang thod pa 'dzin pa phyag rgya lnga ldan shin tu mdzes ma la mnyam par sbyor ba'i bde bas dgyes pa/_zhabs g.yas brkyang g.yon bskum gyi stabs kyis mkha' dbyings mthon por 'phags pa/_dzo gi pa rnal 'byor gyi cha byad sku sngo sangs gcer bu/_'khar ba thogs shing yo byad rnams phrag dbyug gi rtser btags shing thod pa 'dzin pa/_tsa lu ki pa rnal 'byor pa'i cha byad/_la Ti zhes pa 'bol stan sngas su bcugs nas gzims pa/_mdun du sgom shing ci bder bskyur ba'i tshul can/_g.yon phyogs nas rig mas bsten pa/_go ru ra pa sku mdog sngo sangs sku smad la shing lo'i gos can/_dbu </div>
<div class="folio"><span class="shoglhe">XXX</span>
skra co bregs/_snyi btsugs te bya sna tshogs pa gshor ba'i rnam pa can/_lu tsi ka pa sku mdog dkar nyams bram ze'i cha byad/_skra dang kha spu rnams 'jab rtses 'thog ste zad pa'i rnam pa can/_na gu Na pa khyim pa'i cha byad/_sku mdog dkar la dmar mdangs can/_mal khri la rgyab snyes su snyes nas zas za ba'i tshul can/_dza ya nan+ti pa bram ze'i slob dpon dge bsnyen tshangs par spyod pa'i cha lugs can/_ras kyi smad dkris gsol zhing kr-iSh+Na sA ra'i pags pa'i gdan la bzhugs pa phyag gis ting shag bsnams te brdung ba'i tshul gyis/_gtor ma sna tshogs pa gtong ba'i rnam pa can/_sku'i mdun du bya sna tshogs 'dus shing*/_'khor slob ma skyes pa dang*/_bud med sna tshogs rdza rnga brdung ba dang*/_gling bu 'bud pa sogs 'bud dkrol kyi bya ba byed pa la bstsom pa rnams kyis bskor ba/_pa tsa ri pa rnal 'byor gyi cha byad skra bregs pa/_shing ljon pa'i drung na bzhugs shing*/_'doms dkris gru gsum pa zhig ma gtogs na bza' med pa/_mdun du me btang ste snum 'khur btsos pa la snum 'khur gcig gi phyed zhal du gsol ba'i rnam pa/_mdun na spya ras gzigs bzhengs te chos ston pa tsam+pa ka pa sku mdog dkar dmar lang tsho rgyas pa/_dar gyi na bza' phu dung can dang rin po ches brgyan pa/_phyag na me tog gi 'phreng ba bsnams pa/_mtha' bskor gyi skyed tshal rnams tsam+pa ka yi shing ste/_yal ga rnams zlum por skyes pa/_lo ma ljang nag me tog gser skya yod pa/_de lta bu'i skyed tshal gyi dbus na rin po che dang dar zab kyi khri stan la bzhugs pa/_b+hik+Sha Na pa sku sngo sangs/_phyag na ku pa'i snod bsnams shing*/_phyag gcig gis rang gi tshems gcig_/mdun mkhar ye shes kyi mkha' 'gro ma dmar mo zhi ba rus rgyan can gyis chos ston pa la 'bul ba'i tshul can/_d+hi li pa ras kyi thod dkris dang stod g.yogs smad g.yogs can/_mdun du mar nag gi </div>
<div class="folio"><span class="shoglhe">XXX</span>
snod chen po mang du bshams te 'tshong ba'i tshul dang*/_kha zas sna tshogs bshams pa/_kum+b+ha ri pa rdza mkhan gyi cha lugs 'khor lo bskor te rdza bzo ba'i tshul can/_shes rab mas mtha' bsten pa/_tsar+pa Ti pa sku mdog dkar la dmar ba'i mdangs chags pa/_na bza' me kha li zhes pa/_dbus kyi bug pa nas mgul bton cing*/_g.yas g.yon gyi phyed phyed mdun rgyab kyi na bza' bgos pa la sku rags bcings pa/_phyag gnyis bcud len gyi snod gser 'gyur gyis rtsis gang ba'i bum pa bsnams pa las/_shing lo'i 'thor g.yab kyis gtor bas/_skyes pa bud med mtha' yas pa don chen po la yud kyis 'god pa rnams so/ /de'i phyi rol du grub thob nyi shu bzhugs pa ni/_mdun nas g.yas bskor gyis/_rnal 'byor gyi dbang phyug chen po ma Ni b+ha dra bu mo gzhon nu ma'i lang tsho'i gang ba can shin tu mdzes pa'i mtshar sdug phun sum tshogs pa rgyan thams cad kyis brgyan pa/_nam mkha' la 'phur ba'i tshul can/_'og gi sa gzhir chu bum chag pa la gzigs pa'i rnam pa/_rnal 'byor ma me kha li sku mdog dkar la dmar ba'i mdangs chags pa gzhon mdzes lang tsho rgyas shing dbu skra sil bur grol ba/_gcer bu rus pa'i rgyan can/_mchan khung du rdo rje kha T+wA~M ga bzung ba/_zhal las ye shes kyi ral gri phyungs te phyag g.yas kyis 'dzin zhing*/_g.yon thod pa bdud rtsis gang ba 'dzin pa/_zhabs gnyis gar stabs brkyang bskums gyi tshul du bzhugs pa/_rnal 'byor ma ka na kha la sku mdog dkar dmar gcer mo lang tsho rgyas pa rus pa'i rgyan gyis spras pa/_phyag g.yas pas ye shes kyi ral gri rno ngar dang ldan pa 'dzin cing*/_g.yon pas rang gi dbu bcad de 'dzin pa phag mo dbu bcad ma'i tshul ltar/_zhabs brkyang bskum gar stabs kyis nam mkha' la gar mdzad pa/_ka la ka la pa sku sngo nag gcer bu dur dur </div>
<div class="folio"><span class="shoglhe">XXX</span>
'jigs su rung ba'i dbus na ting nge 'dzin la bzhugs pa/_de'i mdun mtho ba na rnal 'byor dbang phyug rus rgyan can zhig gis chos ston pa/_skan+d+ha li pa sku mdog sngo sangs ras kyi smad dkris can/_phyag gnyis khab skud dang bem po bsnams te tshem bu 'drub pa'i tshul can pags pa'i gdan la bzhugs pa/_d+ha hu li pa sku sngo sangs ral pa'i thor tshugs cung zad dang bcas pa/_ras kyi smad dkris can g.yon nas rig mas bdud cing*/_rtsa thag grims pa'i khur po 'chis pa'i tshul can/_u d+hi li pa sku mdog dkar smug sha nyams can sma ra bzang po dang ldan pa/_gos phu dung can gsol zhing dbu la ras kyi thod bcings sogs khyim bdag gi cha byad/_rin po che'i rgyan gyis spras shing gos stan bzang po la bzhugs pa/_spyan nam mkha' la gzigs shing nam mkha'i mthongs su sprin kha dog sna lnga pa/_glang po che dang*/_rta dang bya la sogs pa'i gzugs brnyan 'char ba dang*/_bya ngang pa nam mkha' la 'phur ba/_de'i mdun du rnal 'byor pa shing lo thogs pa zhig gis chos 'chad pa'i tshul can/_ka pA la pa rnal 'byor pa'i cha byad sku mdog sngo nag_/'doms dkris ma gtogs gcer bu rus pa'i rgyan gyis spras pa/_mdun du bud med bzang mo'i ro bzhag pa'i thod pa bregs te phyag tu bsnams pa/_ki ra ba la pa sku mdog dkar smug cung zad khro ba'i nyams ldan/_sma ra bzang po can/_dbu la cod pan dbus dang phyogs bzhi ste rtse mo lnga pa rin po che'i tog can gsol ba/_skra mtshams su dpa' bo'i dar dpyangs zhes pa rin chen gser gyi 'khyud mo las rna ltag g.yas g.yon nas mar dar dpyangs 'phyar ba/_phyag g.yas ral gri dang*/_g.yon phu ba bzung ste rol stabs kyis rin po che'i khri stan la bzhugs pa/_sa ka ra pa dge slong gi cha byad/_chos gos rnam pa gsum dang ldan pa/_mdun na 'phags pa spyan ras gzigs sku bzhengs stabs kyis bzhugs pa la gus pas mchod pa'i tshul/_sarba </div>
<div class="folio"><span class="shoglhe">XXX</span>
b+hak+Sha pa sku sngo sangs dmangs rigs kyi cha byad ras kyi 'doms dkris/_skra bcings pa/_mdun du snod gcig gi nang zas sna tshogs pa yod pa longs spyod pa'i tshul can/_nA ga bo d+hi sku mdog mi sha kha sngo sangs dge slong gi tshul can phyag gnyis mnyam bzhag gi phyag rgya mdzad cing gding ba'i stan la ting nge 'dzin gyis bzhugs pa/_dA ri ka pa sku mdog sngo sangs phyag gnyis rdo rje dril bu bsnams zhing 'ja' 'od dang bcas nam mkha' la 'phur zhing lding ba'i tshul gyis gshegs pa/_'khor du mchog tu gyur pa'i bud med gzugs dang lang tsho phun sum tshogs pa bsam gyis mi khyab pa dang bcas mkha' spyod du bgrod pa'i tshul can/_pu ta li pa rnal 'byor gyi cha byad dbu skra co breg sgom thag dang ang rag gsol nas/_kr-iSh+Na sA ra'i pags pa'i gdan la bzhugs pa/_mdun du dpal dgyes pa rdo rje'i sku ras bris bkram pa la rtse gcig tu gzigs pa/_pa na ha pa sku mdog dkar sngo sangs ras kyi smad dkris dang thod can phyag gnyis dkur brten pa ag tshom dang bcas shing*/_zhabs la l+h+wam yu bcad g.yer kha sogs rgyan mang po btags te sil khrol gyi sgra dang bcas rgyug pa'i tshul gyis/_bde chen gyi sar rings par 'gro ba la brtson dgos pa'i brda' ston pa/_ko ki la pa rgyal po'i cha byad sku mdog dkar dmar/_dar zab kyi na bza' dang rin po che'i rgyan gyis brgyan pa/_rin po che'i khri stan la bzhugs pa'i mtha' skor du skyed mos tshal 'bras bu can gyi shing gis gang ba/_gzhon nu ma mchog gi mdzes sdug can mang pos glu dang gar dang*/_rlung g.yab dang*/_khrus gsol ba'i rnam pa shing rnams la bya ko ki la ste khu byug nag po mang po snyan pa'i sgra 'byin pa/_a nong+ga pa sku dkar dmar shin tu mdzes pa blta bas chog mi shes pa zhabs skyil krung*/_phyag mnyam bzhag dang sa gnon gyi tshul gyis ting nge 'dzin la mnyam par </div>
<div class="folio"><span class="shoglhe">XXX</span>
bzhag bzhin rtsa yi spyil por gnas pa/_rnal 'byor dbang phyug chen mo lak+ShI ka ra sku mdog dkar dmar bde ba'i nyams mchog tu rgyas pa'i lang tsho'i gang ba can/_mdzes sdug gi phul du phyin pa/_sku gcer mo nu 'bur dang b+ha ga rgyas pa/_khro 'dzum chags pa'i nyams ldan/_phyag g.yas rdo rje gri gug 'phyar zhing g.yon thod khrag 'dzin pa/_mchan khung du kha T+wA~M ga bsnams zhing rus pa'i rgyan gyis mdzes pa/_zhabs brkyang bskum rol stabs kyis bzhugs pa/_sa mu dra pa sku mdog dkar dmar ded dpon gyi cha byad gos tsom dang thod bcings/_zhabs phyed krung gis rgya mtsho chen po gru bo che bzo khyad phun sum tshogs pa nor bu rin po ches gang ba'i dbus su bzhugs shing*/_'khor du mas bskor ba/_steng gi nam mkha' la grub thob a tsin+ta pa gcer bu ral pa can gyis chos ston pa/_byA li pa sku mdog dkar dmar nor bu'i kha dog ltar 'od zer 'bar ba/_bram ze'i cha byad tshangs skud dkar po phrag par thogs pa/_ras kyi smad dkris gsol ba/_phyag gnyis bcud len gyi snod thogs shing*/_sku'i nye logs su gser 'gyur gyi rtsis gang ba'i gzhong pa dang*/_lcags mang po gser du bsgyur ba'i rnam pa can/_sku'i g.yon phyogs su chung ma dang gna' mar bcangs pa/_mdun du rta mchog ste thams cad rig pa 'dzin pa'i lus can rgyan gyis spras pa/_de dag thams cad kyang lhan cig skyes pa mi 'gyur ba'i bde ba chen po'i ye shes kyi gzi 'od phyogs brgyar 'bar bas sku bkrag mdangs dang ldan cing bzod par dka' ba'i zil can nyi ma'i snying po lta bu/_gsung gsang sngags theg pa chen po'i chos kyi rang sgra sgrogs pa/_thugs zab gsal gnyis su med pa phyag rgya chen po bde stong zung 'jug chen por rtag tu mnyam par bzhag bzhin pa/_mdzad pa phrin las ma nges cir yang ston pa dpag par dka' ba'i sgyu 'phrul can/_snang srid dbang du sdud cing srid gsum zil gyis gnon pa/_lha dang lha </div>
<div class="folio"><span class="shoglhe">XXX</span>
mo dpag tu med pa'i mchod sprin rgya mtshos mchod pa'i sku can du gsal ba'i spyan sngar/_khyed rang rnams kyi sku lus rnam smin gyi phung po 'di nyid kyi dbu'i ya thod hag gis bkog pa'i nang du sku lus lhag ma ril por bcug pa la/_oM AHhU~M zhes brjod pas ye shes kyi bdud rtsi ro brgya dang ldan pa dkar la dmar ba'i mdangs can du mer gyis zhu ba bla ma grub thob pho mo rnams kyi ljags rdo rje'i 'od zer gyi sbu gus drangs te gsol ba'i mos pa dang bcas te 'di'i rjes zlos mdzod/_zhal zas ro brgya ldan zhing yid 'phrog pa/ /legs sbyar 'di ni dpal ldan bla ma la/ /dad pas phul bas 'gro ba 'di dag kun/ /'byor ldan ting nge 'dzin zas la spyod par shog_/oM AHhU~M gu ru tsa tu rA shI ti ma hA yo ge shwa ra sa pa ri wA re b+h+yaHi daM ba li g+r+N+Sh-in+tu ma ma sarba sid+hi m+me pra yats+tsha/_de nas lus zhing rdul gyi grangs dang mnyam par sprul te bla ma grub chen rnal 'byor pho mo'i tshogs rnams kyi zhabs la spyi bos gtugs te phyag 'tshal ba'i mos pas thal mo sbyar te 'di'i rjes zlos mdzod/_gang gi drin gyis bde chen nyid/ /skad cig nyid la 'chang ba gang*/ /bla ma rin chen lta bu'i sku/ /grub chen brgyad cu'i zhabs la 'dud/ /lan gsum/_de ltar dad mos gdung shugs drag pos phyag 'tshal zhing gsol ba 'debs par mdzad pa'i rkyen gyis bla ma grub thob rnal 'byor gyi dbang phyug brgyad cu rtsa bzhi'i dpral ba nas sku'i byin rlabs kyi rang bzhin g.yon rkyang ma dang rjes su 'brel ba'i kun da byang sems dkar po'i rgyun byung*/_khyed rang rnams kyi dpral bar thim/_lus kyi dri ma dag_/bum pa'i dbang thob/_sku rdo rje'i byin rlabs zhugs/_mgrin pa nas gsung gi byin rlabs kyi ngo bo g.yas ro ma dang rjes su 'brel ba'i rak+ta byang sems dmar po'i rgyun byung ba khyed rang rnams kyi mgrin par thim/_ngag gi dri ma dag_/gsang ba'i dbang thob/_gsung rdo rje'i byin rlabs zhugs/</div>
<div class="folio"><span class="shoglhe">XXX</span>
smin mtshams nas thugs kyi byin rlabs dbu ma dang rjes su 'brel ba'i khu khrag 'dres pa'i byang sems byon/_khyed rang rnams kyi smin mtshams su thim/_yid kyi dri dag_/shes rab ye shes kyi dbang thob/_thugs rdo rje'i byin rlabs zhugs par mos mdzod/_de dag ni 'dra ba'i 'dra ba lam du byed pa gong ma'i brda' dbang rnam gsum yin/_da bzhi pa ye shes rdo rje'i dbang bskur ba la khyed rang rnams lus gnad lta stangs g.yo ba med pa'i ngang nas sems dus gsum rnam rtog gi spros pas ma bslad par/_rang rig bde stong brjod bral gyi ngang la yud cig mnyam par 'jog par zhu/_de la gnas lugs kyi don ngo sprod pa'i tshul du bla ma grub thob chen po lU yi pas thog drangs rnal 'byor pho mo brgyad cu rtsa bzhis rang rang gi rtogs pa brjod pa do ha rdo rje'i glus rim pa bzhin du gdams pa stsol ba'i mos pa mdzod/_mgur rta shes na de dang sbyar/_ma shes na'ang dal zhing gsal la snyan pa'i tshig gis 'di rnams brjod do/ /khyi rgod mi bsrun sna la sbrang rtsi bkus pas phyogs rnams kun tu za bar byed/ /de bzhin blo dman skal med dag la bla ma'i gdams ngag sbyin pas rang rgyud sreg_/skal bzang skye med rtogs pa dag ni snang ba thug 'phrad tsam gyis rnam rtog 'joms/_/dper na glang chen rab brtan myos pa'i sna la ral gri btags pas dgra dpung 'joms/_!_/tshad med bzhi yi dgon pa ru/ /rnal 'byor rgyal po seng ge bzhin/ /mgo la g.yu mdog ral lngas brgyan/ /rnal 'byor dbang rtags rigs lnga 'chang*/ /seng ge'i sder mo bcu dag gis/ /glang po la sogs sha rus 'byed/ /rnal 'byor pha rol phyin bcu yi/ /rnam rtog mi mthun phyogs rnams 'byed/ /lI las de ltar rtogs pas grol/_!_/phyag rgya chen po'i ngang nas lhan cig skyes pa deng*/ /mi bsam mi rig bdag med rang gi ngang la bzhag_/chad par mi 'gyur nyams su myong ba rang gis rig_/rtag par mi </div>
<div class="folio"><span class="shoglhe">XXX</span>
'gyur mngon zhen med par zung du 'jug_!_/gser 'gyur rtsi yi nus pa yis/ /lcags rnams gser du 'gyur pa ltar/ /rin chen dbang gi nus pa yis/ /nyon mongs gnyis med ye shes bsgyur/_!_/ma rig pa yi nags tshal du/ /gzung 'dzin gnyis kyi ri dwags rgyu/ /thabs shes gnyis kyi gzhu brdungs nas/ /snying po don gyi mda' gcig 'phang*/ /'chi ni rnam par rtog pa 'chi/ /sha ni gnyis su med par zos/ /ro ni bde ba chen por myong*/ /'bras bu phyag rgya chen po thob/_!_/kye ho grogs dag lhan cig skyes pa de/ /gzhan nas mi rnyed bla ma dam pa'i zhal las rnyed/ /don dam zhal gyi ngo bo de rtogs na/ /yid la 'chi ba med cing lus la chad pa med/_!_/ji ltar nam mkha' stong pa la/ /gcig dang gzhan gnyis spangs pa'i gzugs/ /rang snang ye shes btsun mo de/ /dpe med tha snyad kun las 'das/_!_/lcags kyu thogs pa'i nya pa ni/ /las dbang rgya mtsho'i nang du khyer/ /nya chen lus la brten byas nas/ /lha chen gdams ngag nyams blangs pas/ /yon tan sa dang rdo dag gis/ /mthog mI na pa zhes grags/_!_/rigs ni mchog dang 'bring dang tha ma ru/ /gnas pa'i rgyu la rkyen gyis stobs ldan pas/ /'gag med las dbang 'bras bu ngo mtshar che/ /tso raM gi la byang sems bsnyen bskur byas/ /de rkyen stobs kyis khams kyi sa bon btab/ /a tsin+d+ha yis 'chi med bdud rtsi bstan/ /gau rak+kha yis gnyis med de nyid mthong*/ /srid gsum ba rdzi'i rgyal po ngo mtshar che/_!_/thog med srid pa yun ring du/ /ma rig sdong po'i rtsa ba la/ /'du byed chu yis legs brlan nas/ /srid pa'i yan lag sna tshogs rgyas/ /ma rig pa yi shing chen de/ /bla ma dam pa'i gdams ngag dang*/ /shes rab gsum gyi ste'u yis/ /tsau ring+ga yis de nyid bcad/_!_/phyin ci log la goms pa'i </div>
<div class="folio"><span class="shoglhe">XXX</span>
sgra/ /gus dang brtson pas bcad byas nas/ /ma skyes skye med sgra spyad pas/ /wI na pa yis bdag med rtogs/_!_/bu chung ma yis gsos pa yis/ /gyad kyi stobs dang ldan pa bzhin/ /blo chung bla ma'i man ngag gis/ /rim gyis 'khrid pas theg pa che/ /rlung mkhris bad kan 'dus pa yi/ /nad rnams smin gyis sel ba ltar/ /nga dang bdag tu 'dzin pa ni/ /bla ma'i gdams pas lhan cig bsregs/_!_/'jig rten pa yi thags mkhan rnams/ /snal ma thams cad thags su btags/ /nga ni bla ma'i gdams ngag gis/ /chos rnams thams cad thags su 'thag_/stong nyid gnas su ye shes lnga'i/ /snal ma man ngag btags so dang*/ /shes rab kyis ni sgrom bu yi/ /dbyings rig gnyis med chos skur btags/_!_/rnam rtog mtshan ma'i ko ba 'di/ /stong nyid snying rje'i spangs su bcug_/chos brgyad spangs pa'i rgyun gyis ni/ /shes rab nyams myong snyung bus btsems/ /lhun grub chos sku'i l+h+wam byed pa/ /tsa ma ri pa l+h+wam mkhan mchog_!_/mtshon cha med pa'i dpa' bo ni/ /rgyun dang dgra dang g.yul 'gyed kyang*/ /bdag nyid sdug bsngal dbang du 'gyur/ /'chi med ye shes ral gri yis/ /srid gsum dgra rnams pham byas nas/ /khaD+ga pa yis longs spyod byed/_!_/gang zhig ma rtogs spyod pa mi bya ste/ /byas na rgyal srid 'bangs kyis bzung ba bzhin/ /rtogs pas ma rtogs spyod pa mi bya ste/ /byas na glang chen 'dam du bying ba 'dra/ /shing rta'i 'khor lo bzhi dang mi ldan khrid kyang 'gro bar mi nus ltar/ /sbyin sogs 'bad pa byas kyang bla ma mi ldan dngos grub dam pa min/ /bya rgod rtsal rdzogs 'dab gshog rgyas pa dag ni nam mkha' spyod cing rgyu/ /skal bzang rnal 'byor rnams ni dbang gi gdams ngag khong du chud pas bde/_!_/dus gsum sangs rgyas thams cad ngo bo gcig_/de ni rtogs na rang bzhin rang gi sems/ /rtogs </div>
<div class="folio"><span class="shoglhe">XXX</span>
par 'dod na ma bcos rang bzhin zhog_/goms pa byas na rnal 'byor mngon du 'gyur/ /gang zhig rna bar chu zhugs pa/ /chu nyid kyis ni 'byin pa bzhin/ /de bzhin snang srid brdzun pa la/ /brdzun par goms pas bden pa mthong*/_!_/'khor los sgyur rgyal dpung tshogs rnams kyis ni/ /gling dang gling phran rnams la dbang byed ltar/ /lhan cig skyes pa'i ro rnyed rnal 'byor ni/ /'khor ba dbang sgyur bde ba chen po yin/_!_/legs sbyangs ri mo mkhan dag gis/ /shin tu 'jigs pa'i gzugs brnyan bris/ /mthong na bdag nyid 'jigs 'gyur la/ /brtags nas ma grub gzugs brnyan snang*/_!_/ri rab ngos la bya gnas pa/ /bya yi rang bzhin gser du snang*/ /mkhas pa skye med rtogs pa yis/ /dngos po bor na bde ba che/_!_/rnal 'byor pa yis gang mthong gdams pa yin/ /mthong ba skye med rtogs pa slob dpon mchog_/byis pa rnams kyi gnyis 'dzin rtogs pa yis/ /dge sdig 'bras bu de la gnyis mi 'byung*/_!_/stong nyid rtogs pas 'khrul pa dag_/byams pa sgoms pas spyod pa rdzogs/ /sna tshogs gnyis med sgoms pa yis/ /gzhi mthun ro gcig 'bras bu yin/_!_/kun rdzob bskyed pa'i rim pa dang*/ /don dam rdzogs pa'i rim pa gnyis/ /zung 'jug phyag rgya chen pos bsgom/ /'bras bu sku gsum ye shes 'char/_!_/bla ma dam pa'i gdams ngag gis/ /steng sgo sna rtser thig le sgom/ /de nyid la ni blo brtan pas/ /yungs kar stong gsum dmigs pa rtogs/_!_/'gro ba 'di dag thog med dus nas 'khrul/ /de yis 'jig rten thams cad smyon par grags/ /bla ma'i gdams ngag bdud rtsi sman gyis ni/ /'khrul pa'i nad rnams skad cig gcig la bsreg_!_/yun ring dus na dri ma 'khrud byas kyang*/ /sol ba'i rang bzhin dkar por 'gyur ba med/ /rang bzhin rnam dag stong nyid gos dag la/ /bla ma'i gdams pa rang bzhin khrus </div>
<div class="folio"><span class="shoglhe">XXX</span>
mkhan mchog_!_/rtogs pa yid bzhin nor bu la/ /nyams su myong ba'i mdog 'byung bas/ /spyod pa nus pas dgos 'dod 'byung*/ /ro snyoms ldan pa rnams kyis 'grub/_!_/rgya mtsho zab cing rgya che'i nang na nor bus gang ba la/ /klu yi rgyal po rnams ni de la longs spyod ngo mtshar che/ /de bzhin snang grags thams cad ye nas chos skur yin pa la/ /rtogs pa dang ldan rnams ni de la longs spyod ngo mtshar che/_!_/rta dang glang po rgya mtsho 'dra na rab tu bde/ /spre'u byis pa chu yi ri mo 'dra na rtogs pa yin/ /chu bo nyi ma sman dang 'dra na dbyer mi phyed/ /gtsug phud mig dang 'khor lo lta bus 'bras bu thob/_!_/mngon zhen med pa byams pa'i mchog_/gnas lugs rtogs pa snying rje yin/ /zag med bde ba dga' ba ste/ /gzhi mthun ro gcig btang snyoms rdzogs/_!_/ji ltar dran rig sna tshogs dag_/rtog med dbyings su zad cing 'gag_/de bzhin snang srid chos rnams kun/ /stong nyid dbyings su zad cing 'gags/_!_/sangs rgyas mchod sogs rnams la don mi 'byung*/ /'dod dang 'bad rtsol yod na sangs rgyas min/ /byin rlabs bla ma'i zhal las nyams myong dpal/ /cha ldan rang la yod kyang ma mthong ngo*/_!_/bla ma'i gsung gi 'od zer gyis/ /yod dang med pa'i mtha' ma rnyed/ /gang zhig ma rnyed de mtha'o/ /mtha' de rtogs na don gyi mchog_!_/gnyis 'dzin ma rig dug dbang gi_/rig pa'i skyes bu rgyun du bzung*/ /bla ma'i gsung gi byin rlabs kyis/ /snang srid 'khrul pa'i dug nad sel/ /ma rig nga rgyal ri bo yis/ /rtogs pa yid bzhin nor bu sgribs/ /spyod pa nus pas dgos 'dod 'byung*/ /ro snyoms ldan pa rnams kyis 'grub/_!_/dmigs med phyag rgya chen po ru/ /'khrul pa'i dran rig sna tshogs stong*/ /ye shes rig pa'i snang ba yis/ /rang snang phyag rgya chen por mthong*/_!_/dper na ngang pa'i rgyal po yis/ /chu las 'o ma 'byed pa </div>
<div class="folio"><span class="shoglhe">XXX</span>
bzhin/ /bla ma dam pa'i gdams ngag gis/ /byang chub sems kyi bdud rtsi blangs/ /bde 'o bde 'o dngos med bde/ /zhen pa med pas dngos med bde/ /rtogs pa thams cad der shes bde/ /sgrub bya med pa'i gsang ba bde/_!_/spyi bo pad+ma 'dab skyes su/ /sa bon g.yo ba dga' ba ste/ /snying ga mgrin pa mchog tu dga'/ /lhan skyes khyad dga' bla med thob/_!_/bdag gis ma rtogs bar du ro la khyad dga' che/ /de bzhin 'khor ba dag dang sangs rgyas khyad par chi/ /rtogs pa'i dus na 'khor 'das bde ba chen po ste/ /dper na rgya mtsho'i nang na 'bar ba'i rin chen bzhin/_!_/dus kyi sna rtse'i bdag byin rlabs dang mi ldan na/ /phyi nang kun tu spyod pa dag gis 'tshang mi rgya/ /dga' bde'i rang bzin sangs rgyas dag dang khyad par med ni/ /zhen pa btang na rang bzhin skyes pa'i nyams myong mchog tu 'gyur/_!_/bla ma dag las dang por rang gi sems rtogs bya/ /de nas rnam pa kun tu tha dad med bya ste/ /gnyis med goms pas dur khrod gnas su 'dug par bya/ /mnyam par rtogs na smyon pa'i brtul zhugs spyod par bya/_!_/bde sdug thams cad sems las byung*/ /gdams pas sems kyi ri bo brkos/ /sa yi ri bo brkos gyur kyang*/ /gnyug ma'i bde chen thob mi 'gyur/ /tha mal shes pa snying gi dbus su sad/ /tshogs drug dag na bde chen rgyun mi chad/ /brtags pa thams cad don med sdug bsngal rgyu/ /sgom dang mi sgom gnyug ma'i ngang du zhog_!_/rang bzhin lus kyi so mal du/ /dran rig rnam rtog sol ba la/ /lA lA rA sa'i sbud pas bus/ /d+hU ti ye shes me spar nas/ /dug gsum rnam rtog chos skur brdungs/ /kaM b+ha ri pas rtogs nas grol/_!_/khams gsum lus ngag yid gsum gyi/ /dran rig rnam rtog sna tshogs kun/ /lA lA rA sa d+hU ti ru/ /bdag byin rlabs phyir bcing bar bgyi/_!_/phyi yi sgra </div>
<div class="folio"><span class="shoglhe">XXX</span>
gcan bzang po yis/ /zla ba'i snang ba gnyis med thos/ /kun rdzob zla ba'i thig le ni/ /dbyings rig sgra gcan gnyis med zos/_!_/snang srid chos kyi kong bu ru/ /byang chub sems kyi mar khu blug_/tshogs drug rnam shes sdong bu la/ /gnyis med ye shes me spar bas/ /rnam rtog 'khrul pa'i mun pa bcom/_!_/chos dbyings rang bzhin snod dag tu/ /rig pa chos sku'i rdzas nyid bcug_/dbyings rig gnyis med 'bras bu ni/ /skal ldan rnal 'byor rig pas bcug_!_/rig pa gnyug ma'i shes rab dang*/ /nyams myong goms pa'i thabs dag gis/ /rang bzhin gnas lugs gzhi dag las/ /bde chen lhun grub 'bras bu rtogs/_!_/ji ltar bla mas ma zin ma rtogs dus dag tu/ /yid bzhin nor bu dang ni nor bu mching bu mnyam/ /bla ma dang ni rtogs pas yongs su zin gyur na/ /nyi zla'i 'od dang srin bu me khyer ji bzhin no/_!_/lA lA rA sa d+hU ti gsum/ /bdag byin brlab phyir bcing bar bya/ /bla ma sems dang snang ba gsum/ /rtogs pa bskyed phyir mkhas pas bsten/_!_/mar me'i rtse mo lta bu yi/ /phra zhing gsal ba'i yid goms pas/ /brtan zhing g.yo ba'i dngos po kun/ /chos kyi dbyings su rnam par thim/_!_/bla ma dam pa'i gdams ngag ni/ /yun ring dus su bsgom pa yis/ /sa sogs rim par thim pa las/ /rang snang phyag rgya chen por 'gyur/_!_/phyi nang chos kun sems su 'dus/ /sems nyid gsal ba'i don rtogs na/ /spyod lam rnam bzhi chos kyi sku/ /rtogs pa mngon gyur rdzogs sangs rgyas/_!_/gang zhig thog ma med dus nas/ /'khor ba'i rgya mtsho yun ring 'khyams/ /bla ma dam pa'i gru dag gis/ /brgal dka'i mtsho las de ring thar/_!_/chu rlabs lta bu'i nyams brtan nas/ /spyod par bags kyis 'gro bar bya/ /bla ma dam pa'i gdams ngag gis/ /chags sdang rtog pa rang zhir byas/_!_/ye shes rig pa'i ting </div>
<div class="folio"><span class="shoglhe">XXX</span>
nge 'dzin/ /thad ka ma de gnyug mar gnas/ /ji ltar rtogs na nges pa yin/ /rnam rtog dran pa de nyid min/_!_/gang yang ma blta dbus su ltos/ /mchog dang dga' bral bde ba che/ /sngags kyi gsang ba'i stobs dpyad na/ /rnal 'byor rigs kyis bsdu bar bya/_!_/thabs dang shes rab 'od gsal lta bu la/ /bla ma chu bo'i rgyun gyis kun la khyab/ /lhan cig skyes pa dpag bsam shing dag la/ /'bras bu sku gsum rang gsal rab tu rdzogs/_!_/bla med bgrod dka'i byang chub gnas chen du/ /zung 'jug bde ba chen po'i lam bstan nas/ /phyogs cha bral ba'i rnal 'byor dbang phyug mchog_/bla ma'i gdams pa'i drin gyis de ltar rtogs/_!_/bdag nyid gdod nas sangs rgyas la/ /rtogs pa'i dbang gis chos nyid yin/ /dbang blangs lhan cig skyes pa des/ /skye med rgyas 'debs rje bo 'dzin/_!_/rgyu mthun las kyi 'khor lo yis/ /srid pa'i zlos gar sna tshogs byas/ /ye shes rig pa'i me yis ni/ /'khrul pa'i dri ma ma lus bsregs/_!_/sangs rgyas kun gyi sdom pa mchog_/rang gis rtogs pas gzhan med de/ /gnyug ma sems nyid rtogs pa gang*/ /sangs rgyas thams cad des mthong yin/_!_/gang zhig ma rtogs dus kyi tshe/ /rnam rtog sna tshogs sgra phyir dbrengs/ /de nyid rang bzhin mngon gyur tshe/ /gang snang rang bzhin de de nyid/_!_/phyi dang nang kun sems su 'dus/ /zhen pa med na ro snyoms ldan/ /'bad rtsol med na sgom pa'i mchog_/gnyis med bde chen rdzogs sangs rgyas/_!_/go cha chen po bgos nas kyang*/ /nor bu lta bu'i snying stobs kyis/ /rang gis sems kyi gru btang nas/ /mi ro'i khog par nges bar zhugs/_!_/chos dbyings rnam dag mkha' dkyil du/ /skye med 'brug sgra legs bsgrags pas/ /snang srid 'khrul pa'i chos rnams kun/ /sku gsum ye shes 'bras bus mdzes/_!_/bla ma dam </div>
<div class="folio"><span class="shoglhe">XXX</span>
pa'i khab dag dang*/ /snying rje yi ni skud pa yis/ /khams gsum ma lus gos su btsems/ /gos kyi rnal 'byor ngo mtshar che/_!_/zung 'jug rig pa rin chen mdzod/ /gnyis med ngang der btsal bas min/ /bya ba btang ba'i sems bzhin du/ /ji ltar bzhag pa de bzhin bde/_!_/ji ltar rnam rtog rjes 'brang 'khrul/ /ma 'brengs bag chags ma btang bzung*/ /gang la mi gnas 'gro ba bsdu/ /gzhan las btsal bas de rnyed min/_!_/dngos kun gnyis med rdo rje 'dzin/ /rgyan sogs thod pa blo bur ba/ /ngar 'dzin 'khrul pa de nyid kyang*/ /rang gis btsal bas rnyed ma yin/_!_/ji srid ma rtogs bar du rang bzhin rtog pas bcings/ /de tsho rtogs par gyur na rang bzhin gnyis ma grub/ /des na sangs rgyas zhes bya rang gi blo brtags yin/ /de nyid spros bral ma bcos rang sar rang sems bzung*/_!_/'gro rnams sdug bsngal gyis gdungs la/ /'dod yon dag gi char phab bo/ /de bzhin nyid kyi gnas chen du/ /rig pa'i klu rgyal nyid gzir nas/ /skal ldan rig 'dzin pho mo la/ /gsang sngags rig pa'i char phab bo/_!_/bdag gis ma rtogs dus na sna tshogs ro la khyad par che/ /gang zhig rtogs pa'i dus su ro rnams ngo bo bye brag med/ /de bzhin ma rtogs nyid na 'khor 'das tha dad snang*/ /de nyid rtogs na 'khor ba sangs rgyas bde ba che/_!_/sa la gnas na thams cad skal pa bzang*/ /rgya mtsho'i gting du phyin na dbul dang bral/ /ral gri lag tu thogs na longs spyod che/ /phyogs med dag tu phyin na gnyen dang 'phrad/_!_/bde ba chen po rang la yod kyang ma rtogs 'khrul pas sgribs/ /bde gsal 'dod pas bsod nams ye shes tshogs bsags bya/ /tshogs gnyis ma bsags skye ba brgya ru 'bad byas kyang*/ /bla ma chen po dag dang mi ldan bde ba chen po rtogs mi 'gyur/_!_/thams cad bde gshegs rang bzhin te/ /</div>
<div class="folio"><span class="shoglhe">XXX</span>
blos bzhag log pa'i lam spangs te/ /snying po'i lam la brtson byas pas/ /snying po'i 'bras bu gdon mi za/ /gang gi bla ma dam pa las/ /dbang rnams lhan cig skyes pa de/ /ro yi kun la khyab byas te/ /skye med rgyas 'debs rdo rje 'dzin/_!_/snying po gnyug ma'i don bsam pas/ /ji ltar bsam pa de ltar rtogs/ /des na de nyid rang dgar yin/ /'dod rgu lhug par thams cad 'byung*/_!_/bya ba btang na man ngag yin/ /zhe bdod med pa rtogs pa yin/ /bde ba dngos med sgom pa yin/ /bsgrub bya med na 'bras bu'i mchog_!_/'khor ba snying po med pa yi/ /'ja' tshon lta bu'i lus 'di la/ /ma rig mngon zhen dregs pa yi/ /dug gis zin nas bde bar 'dzin/ /mngon zhen dug nad spangs pa na/ /'khor ba nyid kyang chos kyi sku/_!_/dang por blo ldan rtogs pa skyes/ /bar du gnas lugs ma yengs bsgom/ /de nas nyams myong skyes pa na/ /spyod pa bags kyis spyad par bya/_!_/skye med rtogs kyang nyams myong dang bral na/ /dper na srin po'i lag tu bu khyer 'dra/ /nyams myong gnas lugs dag dang ma 'brel na/ /de yang glang chen 'dam du zhugs pa 'dra/_!_/bla ma dam pa mthong na de nyid mthong*/ /nam mkha'i mthongs su sgom na dben pa'i mchog_/chos rnams yongs su rtogs na mi mthun med/ /nam mkha'i 'o ma 'thung na 'tsho bar 'gyur/ /de ltar gsung gi gdams pa so sor stsal bar mos mdzod/_slar yang bdag la byin gyis brlab tu gsol snyam du mos gus drag po byas pa'i rkyen gyis/_bla ma grub thob rnal 'byor gyi dbang phyug brgyad cu rtsa bzhi po thams cad sku 'od phung gi rnam par ltem gyis zhu nas khyed rang la sib kyis thim pas sku gsung thugs kyi byin rlabs thams cad spar btab pa bzhin thugs rgyud la 'phos pa'i mos pa mdzod/_ces maN+Dal rdul tshon nas tshom bu sogs mgo bor 'jog cing dril bu gsil/_ngag tu/_spyir </div>
<div class="folio"><span class="shoglhe">XXX</span>
'phags yul du byon pa'i grub thob pho mo'i tshogs ma lus shing lus pa med pas byin gyis rlobs shig_/khyad par rnal 'byor dbang phyug chen po lU yi pa la sogs pa brgyad cu rtsa bzhis rdo rje slob ma 'di rnams la byin gyis rlobs shig_/lus la rdo rje'i sku'i sgo nas byin gyis rlobs shig_/ngag la rdo rje gsung gi sgo nas=_yid la rdo rje thugs kyi sgo nas byin gyis rlobs shig_/yon tan mi zad pa rgyan gyi 'khor lo'i sgo nas=_phrin las rnam pa bzhi'i sgo nas=_gsang ba bsam gyis mi khyab pa'i sgo nas=_da lta nyid du=_myur ba nyid du=_stan thog 'di nyid du byin gyis rlobs shig_/dzaHhU~M ba~M hoH_des sgo gsum 'pho ba'i sgrib pa dag_/dbang bzhi pa thob/_ye shes rdo rje'i byin rlabs zhugs pa'i mos pa mdzod cig_/de dag gis grub chen brgyad cu rtsa bzhi'i byin rlabs chabs cig tu grub pa lags/_'dir yid ma gtod pa'i tshul du mi g.yo ba'i rjes gnang bya srol 'dug pa ma byas kyang chad skyon med la bya bar 'dod na 'dir sbyar/_de'ang lugs srol gang bde chog mod kyang*/_phyag rgyun tu rdo rje gdan pa'i thugs dam lha drug gi nang tshan nyid sbyor bar mdzad do/ /mthar bka' sdod chos skyong gi byin rlabs ni/_mgon po gri gug gi mngon rtogs mdor bsdus tsam gyi chog mod/_'brug pa'i yig char phyag bzhi par mdzad pa'i rgyun bzhugs pa ltar na/_de nas rdo rje theg pa'i bstan srung rnal 'byor dbang phyug rnams kyi bka' sdod dpal ye shes mgon po'i byin rlabs sgrub pa la mos 'dun 'di ltar mdzod/_snang gzhi mdun gyi maN+Dal 'di nyid 'og min gsang chen rol pa'i zhing khams rgya khyon tshad med pa phyi rol srung ba'i 'khor los yongs su bskor ba'i nang du dur khrod kyi sa gzhi 'jigs su rung ba'i dbus pad+ma nyi ma dgra bgegs bsgral ba'i bam ro'i gdan la dpal ye shes kyi mgon po chen po sku mdog dus mtha'i sprin dang mun pa ltar nag la/_sbom zhing thung la gsus pa 'phyang ba/_yan lag rags pa/_drag por khros pa'i zhal gcig phyag bzhi pa/_spyan gsum </div>
<div class="folio"><span class="shoglhe">XXX</span>
me stags ltar dmar zhing zlum la g.yo ba/_sma ra smin ma ag tshom dmar ser mo 'od 'phro ba/_phyag bzhi g.yas kyi dang pos mchog sbyin/_gnyis pa na ral gri me 'bar ba/_g.yon gyi dang pos thod khrag_/gnyis pa rtse gsum dar dpyangs DA ma ru ldan pa 'phyar ba/_rdo rje nag po'i rtse phran can gyi mi mgo skam po lnga'i dbu rgyan/_rlon pa khrag 'dzag pa lnga bcu'i do shal/_gdug pa'i sbrul dang rus pa'i rgyan gyis brgyan pa/_stag lpags rlon pa'i sham thabs/_zhabs gnyis brkyang bskum rol stabs skyil krung sna tshogs pa'i stabs kyis bzhugs pa/_ye shes kyi me phung rab tu 'bar ba'i dbus na 'jigs pa'ang 'jigs par mdzad pa'i he ru ka dpal chen drag po'i 'khor los bsgyur ba'i tshul du rol pa/_srid gsum dregs pa kun gyis 'dud bzhin pa'i spyan sngar/_khyed rang rnams kyi sku lus rnam smin gyi sogs nas/_legs sbyar 'di ni rje btsun nag po cher/ /dad pas phul ba'i sogs dang*/_oM AHhU~M shrI ma hA kA la sa pa ri wA ra ga Na tsa kra sogs bsgyur/_phyag 'tshal skabs/_gang gis 'phrul dang mngon par mkhyen pa'i dpal/ /nye bar thob nas rgyal ba'i bka' bzhin du/ /bstan pa rin chen bang mdzod legs skyong ba'i/ /rdo rje chos skyong mchog la phyag 'tshal lo/ /zhes dang*/_de ltar dad mos gdung shugs drag pos phyag 'tshal zhing gsol ba 'debs par mdzad pa'i rkyen gyis/_dpal ye shes kyi mgon po'i dpral ba nas sogs nas/_mnyam par bzhag pa'i bar sngar gyi bzhin rigs 'gre/_slar yang mos gdung drag pos gsol ba btab pas dpal ye shes kyi mgon po'i sku 'od phung gi rnam par ltem gyis zhu nas khyed rang la thim pas sku gsung thugs yon tan phrin las kyi byin rlabs thams cad la mnga' brnyes pa'i mos pa mdzod/_maN+Dal gyi tshab gtor ma mgo bor bzhag nas/_dpal rdo rje nag po chen po 'khor dang bcas </div>
<div class="folio"><span class="shoglhe">XXX</span>
pa khyed rnams kyis rgyal ba rdo rje 'chang chen po sogs rtsa ba dang brgyud par bcas pa'i dpal ldan bla ma dam pa rnams kyi bka' dam tshig gi rim pa las mda' bar/_sangs rgyas kyi bstan pa srungs/_sems can gyi bde skyid spel/_bye brag tu rdo rje'i slob ma 'di nyid dus 'di nas bzung ste ji srid rdzogs pa'i sangs rgyas kyi go 'phang ma thob kyi bar du 'gal rkyen bar chad thams cad las srungs shig_/mi mthun pa'i phyogs thams cad las sol cig_/mthun rkyen thams cad sgrubs shig_/spyir sangs rgyas kyi bstan pa dang bye brag rig pa 'dzin pa 'di nyid la gnod cing 'tshe bar byed pa'i dgra bgegs gdug pa can thams cad tshar gcod pa'i phrin las mdzod cig_/mdor na rig pa 'dzin pa 'di'i chos ldan bsam pa yid bzhin 'grub pa dang*/_thun mong dang thun mong ma yin pa'i dngos grub ma lus pa stsol bar mdzad du sol/_snying po dang*/_rtsa sngags shA sa na sogs brjod cing*/_dzaHhU~M ba~M hoHbrjod/_des 'phags yul grub thob brgyad cu rtsa bzhi'i byin rlabs mtha' brten dang bcas pa'i rim pa chad lhag nor ba'i skyon med pa/_'phags yul grub pa'i bzhed gzhung*/_mkhas mchog grub pa'i skyes bu dam pa rnams kyis gtan la phab pa'i dgongs don bzhin legs par phul grub pa yin pas/_rtsa ba dang yan lag gi dam tshig thams cad ma nyams par bsrung snyam pas 'di'i rjes zlos mdzod/_gtso bo ji ltar sogs/_gtang rag gi yon tu maN+Dal phul sogs/_slar yang lus longs spyod dus gsum dge tshogs dang bcas pa bla ma lha la yon du 'bul na cha shas nas kyang longs spyod du gsol snyam pas 'di'i rjes zlos mdzod/</div>
<div class="folio"><span class="shoglhe">XXX</span>
deng nas brtsams te sogs/_de lta bu'i dge ba mkha' mnyam sems can gyi don du bsngo ba 'di nyid lhan cig tu mdzad par zhu/_bsod nams 'di yis thams cad sogs brjod pas grub bo/ /de nas brda' dang brda'i 'bul len bcas slob dpon gyis tshogs rdzas nag gi sbyin sreg tshul du longs spyod/_lhag ma la lam sgron btsugs/_bsang sbyang*/_stong pa'i ngang las a las ye shes kyi ka pA la yangs shing rgya che ba'i nang du lhag ma'i gtor ma bzang zhing rgya che ba'i bdud rtsi'i rgya mtsho chen por 'gyur/_oM AHhU~M ha ho \u0f7fhrIHa kA ro lan gsum/_phyi rol sgo drung na gnas pa'i 'byung po 'chol ba'i tshogs dam tshig gi cho ga lta ba la mi dbang ba rnams la sbyin no/ /rdo rje theg pa la gsang ba mchog gi rnal 'byor spyod pa'i skal pa dang ldan par gyur cig_/oM uts+tshiSh+Ta ba ling ta b+ha k+Sha si swA hA/_zhes phyi rol btang*/_de nas rdo rje'i glu ni dril bu khrol zhing*/_ko l+la i re TA a bo l+la/_mum+ma Ni re ka k+ko la/_g+ha Na kri pi ta ho badz+dza i/_ka ru Ni ki a i Na ro lA/_tA hiM ba la khAdz+dza i/_gA Da mi a NA badz+dza a i/_ha le ka li ny+tsa ra pa Ni a i/_du d+hu ra badz+dza a i/_tsa u sa ma ka ts+tsa raM si h+la/_ka su ra la i a i/_ma la in+d+han sAlidzaMH_ta hiM b+ha ru kha i a i/_phreM kha Na kheT ka ran+ta/_shur+d+ha a shur+d+ha N+Na ma ni a i/_ni raM su aM gaM Da bi/_ha hiM dza sa rA ba bA Ni a i/_ma la tsa kun+ta rub a i/_Di Na Di ma ta hi badz+dza a i/_ces sbyar ba 'am/_yang na dkyus ltar thams cad rdzogs pa'i mthar sbyar kyang rung*/_gzhan yang rdo rje'i glu ci rigs blang*/_dngos sam yid kyis phyag rgyar sbyor ba'i bde stong la mnyam par bzhag_/bdag bskyed bde mchog yin na go cha dang phyogs bcings pas mtshon so so'i rjes rim ltar bya/_gsang ba chen po'i smon lam spyi dang khyad par/_dpa' bo gnyis med mchod pas sogs dang*/_bkra shis kyi tshig phreng rgyas par brjod la dge legs kyi snang rgya cher spel bar bya'o/ /rdo rje'i ye shes chen po'i byin rlabs kyis/ /skal ldan bsam yas rtogs grol dus mnyam nas/ /</div>
<div class="folio"><span class="shoglhe">XXX</span>
grub mchog rnams dang gong 'phang dbyer med par/ /ji snyed lus can yongs kyi mgon gyur cig_/tshul 'di nyid rang rtog dang bya sla stabs bde'i gzu lum ma yin par/_'phags yul gyi shing rta chen po rnams dang dbyer mi phyed pa khyab bdag kun mkhyen bla ma 'jam dbyangs mkhyen brtse'i dbang po'i dag pa ye shes chen po'i gzigs ngor grub mchog l+wa ba'i na bza' can gyis rjes su gdams pa'i don bzhin rang nyid la bka'i gnas dmigs bsal du stsal ba'i skal bzang thob pa ltar karma ngag dbang yon tan rgya mtshos/_jo nang rje btsun gong 'og gi bzhed pa dang phyag rgyun las byung ba nyid 'khrul dris ma slad pa rtsa bar bzung ste rdzong gsar bkra shis lha rtse'i chos grwar rnam gsal du bkod pa dge legs 'phel// //</div>
== Footnotes ==
<references/>
</onlyinclude>
<headertabs />
{{Footer}}
[[Category: 'jam mgon kong sprul]][[Category: 'jam dbyangs mkhyen brtse'i dbang po]] {{DRL Tibetan text categories}} [[Category: Gdams ngag mdzod Shechen Printing]] [[Category: Gdams ngag mdzod Catalog]]
Save page Show preview Show changes Cancel